Наврўзи олам муборак бўлсин!, 11-сон\nХАЛҚИМИЗНИ РОЗИ ҚИЛИШ БУРЧИМИЗ\n≡Давр нафаси 10:59, 16.03.2017 ✔1043\nПрезидентимиз Шавкат Мирзиёевнинг муассасамизга ташрифи мамлакатимизда тиббиёт соҳасини янада ривожлантиришга давлат миқёсидаги эътиборнинг ёрқин намунаси бўлди.\nПЕНСИОНЕРЛАРГА МЕТРО БЕПУЛ\n≡Давр нафаси 10:58, 16.03.2017 ✔906\n15 мартдан бошлаб мамлакатимиз пенсионерлари Тошкент метрополитенидан бепул фойдаланади. Мазкур ташаббусни дастлаб Президентимиз Шавкат Мирзиёев ўтган йили ўзининг сайловолди дастурида илгари сурган эди.\nМИЛЛИОНЛАБ КЎЧАТ ЭКИЛСА,\n≡Долзарб мавзу 10:53, 16.03.2017 ✔1116\nюртимиз ўрмонзор бўлиб кетмасмиди?\nУйингиз, ишхонангиз атрофи саранжом-саришта, ям-яшил дарахтлару гулзор бўлса. Кўкаламзор жойда инсоннинг баҳри дили очилади, кайфияти кўтарилади, иш унумдорлиги ошади, соғлиғига ижобий таъсир кўрсатади. Энг муҳими, яшил ҳудудлар экологиянинг мусаффолигини таъминлайди...\n≡Долзарб мавзу 10:49, 16.03.2017 ✔1255\nҚадимий ва бетакрор байрамларимиздан бири Наврўзнинг нишонланиши айни кўклам, уйғониш фасли, баҳорга тўғри келади. Азал-азалдан ота-боболаримиз бу байрамни янги йилнинг бошланиши сифатида нишонлашган. Бу ҳақда буюк қомусий олим Абу Райҳон Беруний ўзининг «Қадимги халқлардан қолган ёдгорликлар» асарида «Наврўз оламнинг бошланишидир», деб таъкидлаган.\n≡Етти кун ≡Етти кун 10:48, 16.03.2017 ✔875\nЎзбекистон «Henley & Partners» компаниясининг виза чекловлари индексида (Visa Restrictions Index) 83 ўринни эгаллади.\nЯнги завод барпо этилади\n≡Етти кун ≡Етти кун 10:48, 16.03.2017 ✔884\n«Ангрен» эркин иқтисодий ҳудудида саноатда ишлатилувчи металл конструкциялар ишлаб чиқарувчи завод барпо этилади.\nДиабетик нон-бўлка маҳсулотини тайёрлаш усули\n≡Етти кун ≡Етти кун 10:47, 16.03.2017 ✔950\n«Донмаҳсулотлари илмий ишлаб чиқариш маркази» масъулияти чекланган жамият ходимлари диабетик нон-бўлка маҳсулотини тайёрлаш усулини ихтиро қилишди.\nТўрт вилоятда қуёш электрстанциялари қурилади\n≡Етти кун ≡Етти кун 10:47, 16.03.2017 ✔893\nНаманган, Сурхондарё, Қашқадарё ва Навоий вилоятларида ҳар бирининг лойиҳа қуввати 100 мВт бўлган қуёш электр станцияларини барпо этиш режалаштирилмоқда. Мазкур лойиҳалар 2017 — 2021 йиллар оралиғида босқичма-босқич амалга оширилади.\nРадиотелескоп сайёҳларни кутмоқда\n≡Хориж хабарлари ≡Хориж хабарлари 10:47, 16.03.2017 ✔927\nХитойнинг Гуйчжоу вилоятидаги тоғли ҳудудда жойлашган дунёдаги энг катта FAST радиотелескопи сайёҳлар учун очилди, дея хабар тарқатди «Синьхуа» агентлиги.\nИмпичмент ва янги сайлов\n≡Хориж хабарлари ≡Хориж хабарлари 10:46, 16.03.2017 ✔857\nЖанубий Корея конституциявий суди мамлакат собиқ президенти Пак Кин Хенинг ҳуқуқий ваколатларини бекор қилувчи (импичментни тасдиқловчи) қарор қабул қилди, дея хабар тарқатди РАТА-ТАСС.\nУруш қурбонлари — болалар\n≡Хориж хабарлари ≡Хориж хабарлари 10:46, 16.03.2017 ✔898\n2016 йилда Суриядаги қуролли тўқнашувлар оқибатида 652 нафар бола ҳалок бўлган, 850 нафардан зиёд бола жанговар ҳаракатларга жалб этилган, дейилади ЮНИСЕФнинг йиллик ҳисоботида.\n4 яшар жасур қизалоқ\n≡Хориж хабарлари ≡Хориж хабарлари 10:46, 16.03.2017 ✔937\nТува республикаси (Россия) Тере-Хэл туманида 4 ёшли қизча бетоб бувисига тез ёрдам чақириш учун қорли ўрмон орқали 8 километр масофани босиб ўтди, дея хабар тарқатди Gazeta.ru.\nЮз килограммга енгиллашди\n≡Хориж хабарлари ≡Хориж хабарлари 10:45, 16.03.2017 ✔889\nҲиндистонлик жарроҳлар дунёдаги вазни энг оғир аёлнинг ошқозонини кичрайтириш учун операция қилишди.\nЖАЗОГА ТОРТИЛГАН СУМАЛАК\n≡Бугуннинг гапи 10:45, 16.03.2017 ✔1284\nНабирам билан телевизор кўриб ўтиргандик. Бу йилги Наврўз байрамини муносиб нишонлаш ҳақидаги Президент қарори ўқиб эшиттирилди…\n— Нима бўлди, бобо, мазангиз бўлмаяптими?\nЧИН МЕҲРМИ ЁКИ ХУШОМАД?\n≡Бугуннинг гапи 10:44, 16.03.2017 ✔1026\nБаъзан одамларнинг меҳр туйғусини хушомад, лаганбардорлик қабилида қабул қилишлари, сизнинг илтифотингизга шубҳа билан қарашлари ғашингизга тегади, гоҳида хафа ҳам қилади.\n 10:40, 16.03.2017\nПайшанба, 16-Март 2019 2018 2017 2016\nИкки қадрдон ҳамкасб ишхона ҳовлисида учрашиб қолишди:\n— Охирги пайтларда ишда кўринмай қолдинг?\n— Малака ошириш курсида эдим.\n— Хўш, малаканг ошдими?\n— Ошди, энди мажлис пайти кўзим очиқ ҳолда бемалол ухлайвераман.\nБолаларни яхши бола қилишнинг энг яхши йўли уларни бахтли қилмоқ.


ИнтерФУТБОЛ :: Стадион бўш, ташқари тўс-тўполон...\nСтадион бўш, ташқари тўс-тўполон...\n«АРМИНИЯ»НИНГ ЧЕМПИОНЛИК БАЙРАМИ. Камтарин жамоа Германия қуйи дивизиони - Иккинчи Бундеслигада ишонч билан ғалаба қозонди. Билефельдларнинг турнир жадвали 1-поғонасидан тушмасликлари анча олдин ойдинлашган эди, ўтган ҳафта эса ҳаммаси расман якунланди. «Арминия» охирги ўйинда таъқибчиларидан бири «Хайденхайм» (бу клуб энди ўтиш ўйинларида қатнашмоқда)ни енгиллик билан доғда қолдирди - 3:0.\nБилефельдликлар шу ўйиндан кейин чемпионлик ва Бундеслигага чиқилгани шарафига қўшалоқ байрам уюштиришди. Фақат шуниси борки, Германияда трибуналарнинг ҳамон бўш қолдирилаётгани стадионда чинакам байрам бўлишига йўл қўймади. Хуллас, жамоа фанатлари ғалабани стадионда эмас, унинг ташқарисида нишонлашди.\n«Арминия» якуний турнир жадвалида «Штутгарт»дан нақ 10 очкога ўзиб кетди. Билефельд клуби чемпионатда охирги марта 2019 йилнинг декабрида ютқазганди. Фабиан Клос - бугунги «Арминия»нинг бош тўпурари ва энг яхши футболчиси. 32 ёшли фахрий 2011 йилдан буён шу жамоада ўйнамоқда. Хуллас, ўтган мавсум 17та гол урган Клос бу сафар рақиблар дарвозасини нақ 21 марта нишонга олди.\nАйтганча... «Арминия» бундан олдин Бундеслигада 11 йил олдин кўриниш берганди. Жамоа ўшанда мавсум давомида омадсиз ўйнаб, 28 очко билан охирги ўринни банд этганди.


// 23 5 2022 йил Босма кўриниш Юклаб олиш: pdf (52.26 KB)\nЖорий йилнинг 23 май куни “Ўзкимёсаноат” АЖ тизимидаги корхоналар томонидан Ўзбекистон Республика товар-хом ашё биржаси очиқ биржа савдолари орқали 15039 тонна 43834,4 млн. сўмлик минерал ўғитлар сотилди. Ўтган ҳафта бу кўрсаткич юқори бўлган, яъни 20 май куни 43224,9 млн. сўмлик 22979 тонна минерал ўғитлар сотилган.\nБиржа савдоларига ташкилот тизимидаги корхоналар томонидан ишлаб чиқарилаётган аммиакли селитра, карбамид, сульфат аммоний, аммофос, PS-Агро, калийли ўғитлар, суперфосфат азот-фосфорли ўғит каби маҳсулотлар қўйилди. Савдога қўйилган минерал ўғитлардан аммиакли селитра энг кўп сотилган маҳсулот бўлиб, сотувнинг 53,6 фоизини ташкил этди.\nШунингдек, “Ўзкимёсаноат” АЖ тизимидаги корхоналар томонидан минерал ўғитлардан ташқари бугунги кун саноатида кенг қўлланилаётган ПВХ, каустик сода, формалин, натрий гипохлорид, кальцинацияланган сода, азот кислотаси ва суюқ кислород каби бир қатор кимё маҳсулотларини ишлаб чиқариш йўлга қўйилган. Улар ҳам доимий равишда биржа савдоларига қўйиб борилади. 23 май куни жами 4862,6 млн. сўмлик бошқа турдаги кимё маҳсулотлар сотилди. Ўтган ҳафта бу кўрсаткич юқори бўлган, яъни\n20 май куни 4945,0 млн. сўмлик бошқа турдаги кимё маҳсулотлари сотилган. Сотувнинг асосий қисмини яъни 66,6 фоизини кальцинацияланган сода маҳсулоти ташкил этди.


Украинада Ухандан келтирилганларни жойлаштиришга қарши намойиш бўлиб ўтди » Muzlik.uz - O‘zbekiston yangiliklari\nУхандан (Хитой) эвакуация қилинган Украина фуқаролари бўлган махсус самолёт рейси 20 февраль куни Харков аэропортига қўнди. Давлат чегара хизмати ходимлари 94 кишини: 72 йўловчи, 22 экипаж аъзолари ва тиббиёт ходимларини расмийлаштирди, дея хабар берди УНИАН агентлиги. Улар аэропортдан Полтава вилоятидаги Новий Санжар тиббий марказига олиб борилди. Бироқ Новий Санжар аҳолиси эвакуация қилинганларнинг келишига қарши норозилик билдиришни бошлади. Улар автобуслар карвонига тош отишди, машиналар билан йўлни тўсишди, шиналарни ёқишди. Автобуслардан бирининг ойнаси синган. Йўловчилар эса деразадан жавобан юрак тасвирларини кўрсатдилар. Эвакуация қилинганлар 14 кун давомида Миллий гвардиянинг «Новий Санжар» тиббий марказида қатъий санитария-эпидемиология назорати ва хавфсизлик режимиг остида қоладилар. "Газета.uz"да реклама Украина соғлиқни сақлаш вазири Зоряна Скалецкая эвакуация қилинганларга қўшилиш ва улар билан икки ҳафта вақт ўтказишга қарор қилди. «Бу одамлар бизнинг ватандошларимиз, улар бизга бегона эмас, биз уларга ғамхўрлик қилишимиз керак», — деди у. Тартибсизлар давомида 24 киши қўлга олинди. Улар полициянинг ҳудудий бўлинмаларига олиб борилди. Шаҳарчада вазият такрор юзага келиш эҳтимоли сабабли ҳуқуқни муҳофаза қилиш хизматлари ходимлари захираси шакллантирилди.


Азиз Раҳматуллаев: Фуқарога Ҳорижга Чиқиш Стикери берилаётганда ота-онасининг ижтимоий хавфлилик даражаси ҳам, албатта, инобатга олинади…. « Ўзбекистон Халқ Ҳаракати\n29 April 2018 - 21:47\nИчки Ишлар Вазирлиги миграция ва фуқароликни расмийлаштириш бош бошқармаси катта инспектори Азиз Раҳматуллаев: Фуқарога ҳорижга чиқиш стикери берилаётганда ота-онасининг ижтимоий хавфлилик даражаси ҳам, албатта, инобатга олинади.\n2018 йилнинг 26 апрель куни фуқаро Алимбекованинг аризасига асосан Тошкент шаҳар маъмурий судида судья Нилуфар Усмонова раислигида навбатдаги суд мажлиси бўлиб ўтди.\nМаълумки, мана, беш йилдирки Алимбековага ҳорижга чиқиш рухсатномаси берилмайди.\nМамлакат Бош Қомусида белгилаб қўйилган эркин ҳаракатланиш ҳуқуқи оёқ ости бўлаётганлиги сабабли Зарнигор Алимбекова Миграция ва Фуқароликни расмийлаштириш бўлими ходимлари устидан судга арз қилишга мажбур бўлганди.\nДастлабки суд мажлисида Чилонзор туман ички ишлар бўлими Миграция ва фуқароликни расмийлаштириш бўлимининг суддаги вакили Алимбекованинг чет элга чиқишини таъқиқлашга асос бўлган ҳужжатларни судга тақдим эта олмади. Шу сабаб, судья Усмонова Ички ишлар вазирлиги Миграция ва фуқароликни расмийлаштириш Бош бошқармасига чақирув қоғози юборишга мажбур бўлганди.\n26 апрель, пайшанба куни Тошкент вақти билан соат 10.30 га белгиланган суд мажлисида Республика Миграция ва фуқароликни расмийлаштириш бош бошқармасидан икки нафар ходим суд мажлисида ҳозир бўлди.\nВакиллардан бири катта инспектор Раҳматуллаев Азиз Ҳотамжонович, яна бирлари инспектор Алиқулов Жўрабек Исмоил ўғли эди.\nДаставвал вакиллардан бири Азиз Раҳматуллаевга сўз берилди.\n“Бизнинг ташкилотда электрон ахборот маълуомтномаси мавжуд бўлиб, биз ушбу маълумотномалар орқали Алимбекова Зарнигор хусусида керакли маълумотларга эга бўлдик.\n1994 йилнинг 19 янвраь куни Самарқанд вилоятида туғилган Алимбекова 2016 йилнинг 16 март куни Самарқанд вилоят Ички ишлар Бошқармаси Миграция ва фуқароликни расмийлаштириш бошқармасига анкета ариза билан мурожаат қилган ва унга стикер бериш рад этилган.\nАлимбекова 2017 йилнинг 24 февраль куни Чилонзор туман ички ишлар бўлимининг миграция ва фуқароликни расмийлаштириш бўлимига яна қайта ариза-анкета топширган. 27 март куни унинг чет элга чиқиши мақсадга мувофиқ эмас деб топилганлиги сабабли, Алимбековага ҳорижга чиқиш рухсатномаси берилмаган” деди катта инспектор Азиз Раҳматуллаев.\nСудья Нулуфар Усмонованинг “Қайси важларга асосан Алимбекованинг чет элга чиқиши мақсадга мувофиқ эмас деб топилган?” деган саволига катта инспектор Раҳматуллаев:\n“Вазирлар маҳкамасининг 8-сонли қарорига асосан Зарнигор Алимбекованинг чет элга чиқиши мақсадга мувофиқ эмас” деб топилган” дея жавоб қилди.\nХудди шу ўринда Алимбекованинг ишончли вакили, яъни мен, Эшонқулова “Сиз айтаётган Вазирлар Маҳкамасининг 8-сонли қарорида “Бўйнида қарздорлиги бор фуқаролар, иши терговда бўлган ва ёки жиноий жавобгарликка тортилган, жиноят иши қўзғатилган фуқаролар, давлат сирини биладиган шахслар, ва яна ҳорижий мамлакатлардан бирида бўлиб, ўзи бўлган мамлакати қонунларини бузган шахсларнинг чет элга чиқишларини таъқиқлаш назарда тутилган. Ана энди айтингчи, Алимбекова ўша тоифалардан қай бирига тўғри келади?: Давлат сиридан воқифми, ёки бўйнида қарздорлик мавжудми? Ёинки, иши терговдами ва ё жиноий жавобгарликка тортилганми, иши суддами? Ёхуд чет элга борган ва ўша мамлакат қонунини бузганми? Мана шу юқорида санаб ўтилган важларнинг қай бирига асосан Алимбекованинг чет элга чиқишига таъқиқ қўйлиган?” дея савол бердим катта инспекторга.\n“Алимбековага биз томонимиздан таъқиқ қўйлимаган. Ички ишлар вазирининг 233-сонли бўйруғи мавжуд бўлиб, мазкур буйруққа асосан 3-4 та вазирликлар, яъни Ички ишлар Вазирлиги, Ташки ишлар Вазирлиги, Миллий Хавфсизлик хизмати, Мудофа вазирлиги ҳорижга чиқиш истагида ариза – анкета берган фуқаронинг ҳужжатларини тафтиш қилади. Мабодо, юқорида номлари келтирган вазирликлардан бирортасида фуқаронинг чет элга чиқишига монеълик қиладиган факт бўлса, ўша вазирликдан МваФРББошқармасига таъқиқ қўйилганлиги хусусида расмий хат келади. Биз ўша хатга асосан фуқаронинг чет элга чиқиши учун паспортига стикер уриб бермаймиз” деди Азиз Раҳматуллаев.\n“Яхши, нега у ҳолда Тошкент шаҳар МваФРБ бошлиғи Сайфуллаев бир эмас икки маротаба “Алимбекова, Вазирлар Маҳкамасининг 8-сонли қарори 3-бўлим “з” бандига асосан сизнинг ҳоришга чиқишингиз мақсадга мувофиқ эмас деб топилган” дея жавоб хати йўллаган? Вазирлар Маҳкамасининг 8-сонли қарори 3-бўлим “з” бандида “з) агар шахсга нисбатан Ички ишлар вазирлигида ёки Ташқи ишлар вазирлигида ваколатли органларнинг ушбу шахснинг чет элда бўлган вақтда келган мамлакати қонунларини бузганлиги (қонун бузилишлари рўйхати тегишли органлар томонидан белгиланади) тўғрисидаги ахбороти, … мавжуд бўлса — ахборот ҳисобга олинган кундан бошлаб икки йил ўтгунга қадар” дейилган. Алимбекова қайси бир ҳорижий мамлакатда бўлган? Марҳамат қилиб, Сайфуллаев ва ёки сиз вакил сифатида Алимбекованинг қай бир ҳорижий мамлакатда бўлганлиги ва қайси мамлакатнинг қонунини бузганлигини суд залида асос келтиринг” дея талаб қилди ишончли вакил.\n“Йўқ, сиз адашаяпсиз? Сиз ўша “Ҳорижга чиққан” деган гапга ёпишиб олгансиз. Энг аввало, сиз ўша “з” бандни яхшилаб ўқинг, мазкур бандда “… шунингдек бориши мақсадга мувофиқ эмаслигини кўрсатадиган ахбороти мавжуд бўлса… ” деган жумла ҳам бор…. Бу дегани, Алимбекова чет элга бориб, ҳорижий мамлакатнинг қонунини бузганлиги учун унинг чет элга чиқишига таъқиқ қўйилган дегани эмас, Зарнигорнинг чет элга бориши мақсадга мувофиқ эмаслигини кўрсатадиган бошқа бир ахборот, муҳим маълумотлар ҳам мавжуд” деди катта инспектор Азиз Раҳматуллаев.\n“Жуда соз! Биз ҳам айнан ана шу сиз айтаётган “жуда муҳим маълумотни, ахборот”ни билиш мақсадида судга мурожаат қилганмиз? Айтингчи, Алимбекованинг чет элга чиқишига таъқиқ қўйилишига асос бўладиган қандай муҳим маълумот мавжуд?” савол берди ишончли вакил.\n“Буни сизга айтолмаймиз, бу давлат сирига алоқадор” деди “ОВИР” вакили.\nСудья Нилуфар Усмонова “Ҳурмтали вакиллар, сизлардан Алимбекованинг ҳорижга чиқишига таъқиқ қўйишга асос бўлган ҳужжатларни судга тақдим этишингиз талаб этилган эди. Ҳужжатларни келтирдингизми?” деб сўради.\nСудьянинг сўровига жавобан “Ҳурматли судья, бу ҳужжатлар давлат сири ҳисобланади. Давлат сирига алоқадор ҳужжатларни ошкор қилишга ҳаққимиз йўқ. Мабодо, судга лозим бўлса, сиздан сўров хати бериш талаб қиланади” деди Раҳматуллаев.\nСудья Усмонова ўтган суд мажлисида айтган сўзларини яна қайта такрорлади: “Қонунчилигимизга кўра, давлат сирига оид ҳужжатларни кўриб чиқиш учун судларга, маъмурий судларга ҳам ҳуқуқ берилган. Давлат сирига алоқадор бўлса, ёпиқ суд мажлисида кўриб чиқамиз. Қолаверса, суд сизларга сўровнома юборишга мажбур эмас. Сабаби, фуқаро “Менинг ҳуқуқларимни бузишмоқда” дея сизларга даъво қилмоқда. Сизлар эса фуқаронинг ҳуқуқини бузмаганлигингизни тегишли ҳужжатлар асосида исботлаб беришингиз керак бўлади. Бу – суд олдидаги сизнинг мажбуриятингиз” деди судья.\nШунда ички ишлар Вазирлиги Миграция ва фуқароликни расмийлаштириш бош бошқармаси катта инспектори Азиз Раҳматуллаев шундай деди: “Ҳурматли судья, маълумот сифатида шуни қўшимча қилмоқчи эдимки, ҳорижга чиқиш анкетасига “Оила аъзолари, ота-онаси ҳақида маълумот” деган графа бекорга киритилмаган. Чет элга чиқиш учун рухсатнома берилаётганида фуқаронинг ота-онасининг ижтимоий хавфлилик даражаси ҳам албатта инобатга олинади!” дея урғу бериб ўтди.\nШунда Алимбекованинг ишончли вакили сифатида мен шартта ўрнимдан турдим-да, “Раҳматуллаев, мана, мен Зарнигорнинг ишончли вакили, онаси – Эшонқулова бўламан. Қани айтингчи, менинг ёки отасининг хавфлилик даражаси миқдори қанчалик экан?” дея сўрадим.\n“Мен сизнинг қизингизни назарда тутмаяпман. Мен умумий қилиб айтаяпман” жавоб қилди Раҳматуллаев.\n“Ҳурмтали судья” – деди Алимбекованинг ишончли вакили, яъни мен – қонунчилигимизда фарзанд ота-онасининг ҳаракатлари учун жавоб бермаслиги назарда тутилган. Қолаверса, яқингинада президентимиз Шавкат Мирзиёев “Бугундан эътиборан фарзандлар ота-оналари учун жавоб бермайдилар. Илгари эди у, отаси қамалганми деб сўраларди, қамалган бўлса, ишга олинмасди… Шунинг ортидан биз жуда кўп кадрларимизни бой бериб қўйдик. Бўлди, энди бунга йўл қўйлимайди” деган мазмунда маъруза қилган эди. Нима учун қизим Алимбекова менинг фаолиятим учун тавон тўлаши керак?… Ҳурматли судья, ўзингизга маълум, собиқ бош прокурор Рашиджон Қодиров, Тошкент шаҳар прокурор ўринбосари-ю, Миллий хавфсизлик хизматининг айрим ходимларининг кирдикорларини Шавкат Мирзиёевнинг ўзи аямасдан очиб ташлади, жиноятларини фош қилди. Илгари эди у, Миллий хавфсизлик хизмати ходимлари кўнглининг кўчасига келган номаъқулчиликларини қилишарди. Истаса, чет элга чиқишга рухсат беради, агар улар ҳоҳламаса, йўқ. Мен ўша Хавфсизлик хизмати томонидан қизимга қўйилган таъқиқнинг бемани эканлигига аминман. Талаб қилинг, ўша ноқонуний ҳужжатларни келтиришсин судга! Келтира олишмайди. Негаки, қизимнинг Бош Қомусимизда белгилаб қўйлиган эркин ҳаракатланиш ҳуқуқини чеклашларига асос бўладиган ўша ҳужжатнинг ўзи йўқ” дедим баралла.\n“Ким сизга қизингизга Хавфсизлик хизмати таъқиқ қўйган деяпти?” деди катта инспектор Азиз Раҳматуллаев.\nМана, сиз “Таъқиқ ички ишлар вазирлиги томонидан қўйилмаган” деб шаҳодат бераяпсиз. Ички ишлар Вазирининг 233-сонли қарорига асосан фуқародан чет элга чиқишга рухсат сўраб топширилган анкета-ариза Ташқи ишлар Вазирлиги, Мудофа Вазирлиги, Миллий хавфсизлик хизмати томонидан кўрилиб чиқилар экан, Алимбекованинг ҳарбий хизмат билан муаммоси йўқ, демакки, Мудофа Вазирлиги таъқиқ қўймайди, Зарнигор умрида чет элда бўлмаган. Демакки, ўз-ўзидан Ташқи ишлар Вазирлигида ҳам таъқиқ қўйишга асос йўқ. Биргина Миллий хавфсизлик хизмати қўяди-да таъқиқни? Нега миллий хавфсизлик хизмати, яъни давлат хафвсизлик хизмати томонидан таъқиқ қўйилган деб айтишга бунчалар қўрқаяпсиз?” дедим Раҳматуллаевга қарата.\nШу билан судья “давлат сирига алоқадор ҳужжатларни келтириш” хусусида жавобгар томонга такрор мажбурият юклади. Навбатдаги суд мажлиси 3 май куни соат 17.30 га белгиланди.


“Ғамхўр бўлайлик ! тадбири ” Мўйноқ туманида\nСиздан (эй Муҳаммад!) қандай эҳсон қилишни сўрайдилар. Айтинг: “Ниманики хайр-эҳсон қилсангиз, ота-она, қариндошлар, етимлар, мискинлар ва мусофирларга қилингиз! Аллоҳ ҳар қандай қилган эҳсонларингизни билиб турувчидир” (Бақара сураси, 215 оят).\n“Ғамхўр бўлайлик !” тадбирини давом эттириш мақсадида “Вақф” фонди раҳбари ва Қорақалпоғистон мусулмонлари қозиёти вакиллари Қорақалпоғистон Республикасининг чекка ҳудудлардан бири бўлган Мўйноқ туманига йўл олганлари ҳақида аввал хабар берган эдик.\nФонд рахбари Яҳё Абдурахманов ва вакиллар Мўйноқ туманидаги “Мадали” ОФЙ, “Шеге” овулидаги Хожабаев Азаматнинг ҳолидан хабар олдилар. Хожабаев Азаматнинг уйига ўт кетиб, ёнғин оқибатида уй-рўзғор буюмларига, турар жойига талофат етган эди. Табиий офатдан зарар кўрган оила аъзоларига турар жойини қайта таъмирлаш учун “Вақф” фонди ва Қороқалпоғистон мусулмонлари қозиёти томонидан 30 млн. сўмлик қурилиш материаллари олиб берилди.\nШунингдек, тумандаги кам таъминланган 100 нафар оилага озиқ-овқат маҳсулотлари тарқатилди.\nУшбу хайрия тадбирида кўрсатилган моддий ёрдам учун Хожабаевлар оиласи, туман аҳолиси ва маҳаллий ҳокимият вакиллари ўзларининг самимий миннатдорчиликларини билдиришди.\n3 Декабрь, 2020 йил | 150


Эрон ядровий дастури раҳбари Али Ларижоний ўз мамлакатининг ядровий ёқилғи ишлаб чиқариш нияти қатъий эканини таъкидлади.\nАли Ларижоний бугун берган баёнотида, ядровий ёқилғи ишлаб чиқариш Эроннинг стратегик мақсадларидан бири эканини айтди.\nЯдровий қурол ишлаб чиқариш нияти йўқлигини таъкидлаб келаётган Теҳрон, Хавфсизлик кенгашининг талабига кўра шу ойнинг охиргача уранни бойитиш ишларини тўхтатмаса, унга нисбатан санкциялар жорий этилиши мумкин.\nАйни пайтда, Оқ уй Эронга нисбатан кейинги чоралар ҳақида ўзининг халқаро шериклари билан маслаҳатларни давом эттираётганини маълум қилди.\nОқ уй матбуот вакили Дана Перино берган баёнотда айтилишича, Қўшма Штатлар ва унинг Хавфсизлик кенгаши бўйича шериклари бўлмиш Россия, Франция, Британия ва Хитой шунингдек, кенгашга аъзо бўлмаган Германия Теҳрон ядровий қуролни қўлга киритишининг олдини олиш мақсадида муштаракдир.\nБироқ Оқ уй баёнотида шанба куни Эронда ишга туширилган оғир сувни ишлаб чиқарувчи завод ҳақида ҳеч изоҳ берилмади. Оғир сувда ишлайдиган реакторлар ёрдамида, ядровий қуролда ишлатилиши мумкин бўлган плутонийни ишлаб чиқариш мумкин.\nАйни пайтда, Эрон расмийлари бугун узоқ-масофали ракета синовини муваффақиятли амалга оширганини маълум қилди. Айтилишича, ракета давом этаётган ҳарбий амалиётлар доирасида сув ости кемасидан учирилган. Ҳарбий флот қўмондони Генерал Сажжад Кучакий ракета нишонга бориб тегганини маълум қилди.\nБир ҳафта аввал Эрон кенг қамровли ҳарбий машқларни бошлаган.


Ижарада сарсон сағирлар — Ishonch Gazetasi\nИжарада сарсон сағирлар\nАслида, инсонга бахтли яшаш учун кўп нарса керак эмас. Тинчлик-хотиржамлик, соғлик ва беминнатгина уй-жойинг бўлса, Худойим солиҳ ва солиҳа фарзанд-у аржумандлардан баҳраманд этган бўлса… Қолгани секин-аста рўёбга чиқаверади.\nЧироқчи туманининг «Олтин бошоқ» маҳалла фуқаролар йиғинида истиқомат қилувчи Зебинисо Нурматова Мансур Бойсариевга турмушга чиққанида дили олам-олам орзуларга тўлган эди. Кейин бахтга лиммо-лим хонадонда фарзандлар туғилди: 2010 йилда Зарина, 2011 йилда Эъзоза, 2013 йилда Ҳасан ва Зуҳра…\nАммо 2014 йилда оила бошлиғи Мансуржон оғир хасталикдан сўнг вафот этди. Зебунисо бир этак боласи билан бўзлаб қолди.\nҲар қандай дардни вақт даволайди, дейишади. Бироқ ёш онага болаларини отасиз ўстириш осон эмас. У қайнонасининг каталакдай ҳовлисида тўртта рўзғор яшаши туфайли секин-аста овсинлар гоҳо қайнона-келин, гоҳо қайноға-келин ўртасида майда-чуйда ғиди-бидилар чиқа бошлади.\nБоз устига, кичик ҳовлида бир этак болаларнинг арзимаган жанжали ҳам гоҳида катталарнинг бақир-чақиригача бориб етадиган бўлди.\n… Ўзи иккинчи гуруҳ ногирони, турмуш ўртоғи вафот этган. Қолаверса, шифокорлар қизи Эъзозага «Умуртқа поғонаси туғма аномалияси» ташхисини қўйишган. У ҳам ногирон. Қизлари Зарина ва Зуҳра ҳам кўз касаллиги бўйича муолажа олиб туришади…\nАна шу омиллар Зебинисони қўлга олишга мажбур қилди. Тўрт боласи билан онасиникида яшаётганини билдириб, давлатдан уй-жой қуриб беришда ёрдам сўради.\nДавлат идораларига қилинган мурожаатлар бесамар кетмади. 2019 йилнинг 19 декабрь санасида Чироқчи тумани ҳокими Хуррам Жўраев имзоси билан Зебинисо Нурматовага «Олтин дала» МФЙ ҳудудидан ер майдони ажратилиб, уй-жой қуриш учун рухсат берилди.\n– Оилам учун уй-жой қуришда кўмаклашишни сўраб, ёзмаган ташкилотим қолмади. 2019 йилда ўша вақтдаги вилоят ҳокими Зафар Рўзиев Чироқчи тумани ҳокимига бизни уй билан таъминлаш бўйича топшириқ берди, – дейди биз билан суҳбатда Зебинисо Нурматова. – Бу ўртада касаба уюшмалари шафелигида аҳолининг кам таъминланган қатламларини уй-жой билан таъминлаш, уй-жойларини таъмирлаш ишлари амалга оширилди. Аммо бизга уй қуриб беришмади.\n– Нима, сизни унутишдими ёки хабар олишмадими?, – дея сўрайман умидвор онадан.\n– Келишди, ўрганишди. Касаба уюшма фаоллари уйимизни таъмирлаш учун дастурга киргизишмоқчи бўлишди. Мен эса эътироз билдириб, «Йўқ уйнинг нимасини таъмирлайсиз? Аввал уй қуриб беринг. Вилоят ҳокими шунга кўрсатма берганди-ку?» дедим…\nХуллас, Зебинисо Нурматова ўзи учун ажратилган ер майдонига уй-жой қуришда ёрдам сўраб, жорий йилда ҳам ўз мурожаатларини тўхтатмади ва шу йил 21 июль санасида Чироқчи тумани ҳокими ўринбосари, бўлим бошлиғи Ш.Чоршанбиев имзоси билан қуйидагича жавоб олди:\n– Фуқаро Нурматова Зебинисонинг уй-жой учун қилган мурожаати тегишлича ўрганиб чиқилди ва 2020 йил февраль ойида туман касаба уюшмасида 35-рақам билан уй-жой учун навбат асосида рўйхатга қўйилгани фуқарога тушунтирилди…\nМаҳалла – халқ дарди ва ташвишини теран ўрганадиган, керак бўлса, ечимига кўмак берадиган етакчи ташкилотлардан бири. Хўш, Зебинисо Нурматованинг муаммосига у яшайдиган маҳалла раиси қандай муносабат билдирар экан?\nШу савол билан «Олтин бошоқ» МФЙ раиси Ваҳоб Муродовга юзландик.\n– Зебинисонинг аҳволини тўғри тушунаман. Яқинда болалари билан ижара уйга кўчиб ўтди. Ойига 150 минг сўмдан тўлаб, яшашяпти, – дейди раис. – Ўзи ва қизи ногиронлик нафақасини, яна боқувчисини йўқотганлик нафақасини олади. Аммо, барибир, ўз уйи бўлмаса қийин.\n2017 йилда маҳалламизда яшовчи Акмал Муҳаммадиевга давлат ҳисобидан уй қуриб берилганди. Акмалнинг ўзи ва хотини ногирон, икки нафар фарзанди бор.\nЗебинисога ҳам ер ажратилди, уй-жой масаласи навбатга қўйилди. Демак, давлат эътибори остида бу оила албатта, уйли бўлади. Биз маҳалла фаоллари ҳам қараб турмаймиз. Уни қўлдан келганча қўллаб турамиз.\n«Темир дафтарга» киргани учун яқинда бу оилага давлат томонидан ажратилган маблағларни ҳам топширдик…\nИшонамизки, ногирон ва боқувчисини йўқотган, бир этак сағир боласи билан ижарама-ижара юрган Зебинисонинг ҳам муаммолари тез орада барҳам топади.\nКарта пенсионер истагига кўра очилади


Пайғамбар алайҳиссаломнинг завжалари бўлишдек улуғ шарафга эга бўлган оналаримиз ислом дини ривожи ва равнақи учун катта ҳисса қўшганлар. Биргина Оиша розияллоҳу анҳо Расулуллоҳ соллаллоҳу алайҳи вассалламдан 2210 та ҳадис ривоят қилганлар. Ушбу ҳадисларда ибодат, муомалот, хусусан, аёлларга тегишли кўплаб фиқҳий масалалар баён қилинган.\nАллоҳ таоло томонидан оналаримиз ҳақида ояти карима ҳам нозил қилинган. Аҳзоб сурасининг 32-34 оятларида шундай дейди:\n“Эй, Пайғамбар аёллари! Агар тақводор бўлсангиз, (ўзга) аёлларнинг бирортаси каби эмасдирсиз. Бас, сизлар (номаҳрам эркакларга) майин сўз қилмангиз, акс ҳолда қалбида бузуқлик бўлган кимса (сиздан) тама қилиб қолур. Яхши (тўғри) сўзни сўзлангиз! Ўз уйларингизда қарор топингиз, (кўчага чиққанингизда) илгариги жоҳилият (даври) ясанишидек ясанмангиз! Намозни баркамол адо этингиз, закотни берингиз ҳамда Аллоҳ ва Унинг пайғамбарига итоат этингиз! Эй, (Пайғамбарнинг) хонадон аҳли! Аллоҳ сизлардан гуноҳни кетказишни ва сизларни обдон поклашни истайди, холос”.\nИслом тарихига назар солсак, Расулуллоҳ соллаллоҳу алайҳи васаллам камтарона ҳаёт кечиришни ихтиёр этганларини кўрамиз. Бу имкон йўқлиги ёки ноиложликдан эмас, фақирона кун кўришни афзал билганларидан эди. Агар хоҳласалар бутун дунё зийнатлари оёқлари остида муҳайё қилинарди, лекин буни ихтиёр этмадилар.\nПайғамбаримиз алайҳиссалом билан бир ёстиққа бош қўйган оналаримиз ҳам қандай қийинчилик, машаққат бўлмасин, сабр қилдилар, бу билан барча муслима аёлларга ўрнак бўлдилар. Улар ер юзидаги энг улуғ зот билан бирга оила қуриб яшаётганларини жуда яхши билар эдилар. Уларнинг уйида энг улуғ калом - Қуръон оятлари тушиб турар эди. Оналаримиз нафақат мол-дунёга, айшу ишратга берилмасликда, балки, масъулиятни сезишда ҳам, охиратни бу дунёдан устун қўйишда ҳам бошқалардан фарқ қилишлари лозим эди. Шундай бўлди ҳам. Жамики солиҳа аёлларга намуна ва ибрат бўлиб қолдилар.\nДругие материалы в этой категории: « Сарвари коинотнинг вафотлари\tХулқи Қуръон бўлган зот »


Бишкеклик шифокор Дубай амиридан «олтин виза» олди - 0\nБирлашган Араб Амирликлари(БАА)да ишлаётган қирғизистонлик Чинара Жантошева коронавирусга қарши курашга қўшган ҳиссаси учун Дубай амири Мақтум ибн Рашид Ал Мақтум томонидан “олтин виза” билан тақдирланди. Визанинг бу категорияси БААда 10 йил муддат давомида ишлаш имкониятини беради.\nЧинара Жантошеванинг мутахассислиги анестезиолог-реаниматолог бўлиб, ўлим ва ҳаёт ўртасида курашаётган беморлар билан бевосита ишлайди. Унинг тан олиб айтишича, 11 йилдан бери ишлаб келаётган давлатга тегишли Rashid Hospital шифохонасининг реанимация ва интенсив терапия бўлимига ҳеч қачон бир вақтнинг ўзида бугунги кундек кўплаб беморлар келган эмас.\n«Ўзимнинг бутун амалиётим давомида ўлим билан боғлиқ бу каби ҳолатга тўқнаш келмаган эдим. Тўғри оммавий равишда юқумли касалликлар қайд қилинган, шифохонага кўплаб беморлар ётқизилган. Аммо касалликнинг бу қадар тез тарқалишини мен илк бор кўриб турибман», – дейди Чинара.\n2019 йилда БААда хорижлик инвесторлар ва алоҳида олинган категориядаги мутахассисларга мамлакатда беш ва ўн йил муддат давомида яшаш ва ишлаш ҳуқуқини берувчи “олтин виза” берила бошланди. Бу каби категориядаги илк визани 45 йилдан бери БААда яшаб келаётган таниқли ҳиндистоннлик бизнесмен Юсуф Али олди. The National нашрининг маълумотига кўра, унинг капитали тахминан 4,7 млрд долларни ташкил қилади.\nЧинара Жантошеванинг айтишича, шу каби нуфузли инсонларга бериладиган визани олиш ҳақида мутлақо ўйлаб ҳам кўрмаган экан. Шу сабабли у бу янгилик борасида маълумот берган мэриядан бўлган телефон қўнғироғида айтилган хабарга ишонмаган.\n«Менга, шайх Муҳаммаддан “олтин виза” олишингиз учун «сизнинг паспорт маълумотларингиз керак” дейишганида гапимни йўқотиб қўйдим. Кейинроқ, ҳужжатларимни олиб бордим. Орадан кўп ўтмай мен 10 йил муддатга виза олдим «, – дейди Чинара.\nУмумий ҳисобда БАА расмийлари 212 нафар хорижлик тиббиёт ходимларининг хизматларини шу тариқа тақдирлади. Турли маълумотларга кўра БААда 3 мингдан 5 мингтача қирғизистонлик истиқомат қилади.\nДунё, Жамият, Илм-Фан, Соғлиқ


07:00 / 24.01.2019 1086 pdf Ўқиш режими + -\nАбу Нўъайм Комил ибн Зиёддан ривоят қилади: «Бир куни Али ибн Абу Толиб розияллоҳу анҳу қўлимдан тутиб, саҳро томонга етаклади. Саҳрога етиб боргач, у зот бир жойга ўтирди. Сўнгра, бир оз нафас ростлагач, шундай деди: «Эй Комил, қалблар идишга ўхшайди. Энг яхши қалб – энг эҳтиёткор қалбдир. Бу гапларимни эслаб қол. Инсонлар уч турли бўлади:\nБиринчиси – раббоний олим.\nИккинчиси – нажот йўлидаги толиби илм.\nУчинчиси – илм билан иши бўлмайдиган оми. Бу тоифадаги одамлар ҳар хил ғавғоларга аралашадиган, бўлар-бўлмас нарсаларга эргашиб кетадиган, ҳар хил рангга мойил одамлардир. Бундай одамлар илм нуридан баҳра олмайди, ишончли асосга таянмайдилар.\nИлм молдан яхшироқдир, чунки илм сени қўриқлайди, молни эса сен қўриқлайсан. Илмни ишлатсанг, камаймайди, молни ишлатсанг камаяди. Илм олим учун тирикликда тоат, вафот этгандан кейин эса гўзал хотирадир. Мол эса дунё йўқ бўлиши билан завол топади. Мол-дунё тўпловчилар тириклик чоғидаёқ ўлиб бўлган бўлади, уламолар эса дунё тургунча туришади, ўзлари йўқ бўлса ҳам, қилиб кетган хайрли ишлари қалбларда доимо барҳаётдир».\n14:00 / 23.01.2019 520\n08:45 / 24.01.2019 3159\n1972 20:48 / 25.04.2016\n1031 13:40 / 11.09.2019\n464 09:16 / 23 январь\n676 16:00 / 23.07.2019


Мисвок ишлатишнинг 15 фойдаси\nМисвок – тишни самарали оқартирадиган, жилосини сақлайдиган ва соғлом қиладиган энг ажойиб восита. Одамлар кўп асрлардан бери тиш пастаси ўрнига ана шу табиий воситадан фойдаланиб келганлар. Арок (ботаник номланиши Salvadora Persica) деб аталадиган дарахтдан синдириб олинган кичик новдага мисвок дейилади. Ўша шохчанинг бир тарафидан пўсти арчилиб тиш тозалашда қўлланилади.\nМисвокдан фойдаланиш фойдалари ҳақида Пайғамбар алайҳиссалом ҳадиси шарифларида: “Сивак бу – оғизни поклайдиган ва Аллоҳ таолони сиздан рози қиладиган воситадир”; “Агар умматларимга қийинчилик туғдирмаганида эди, уларга ҳар таҳорат олганда мисвокдан фойдаланишни буюрган бўлар эдим”, деганлар. Пайғамбар алайҳиссаломнинг ўзлари кундузи ҳам, тунда ҳам уйқудан турганларида, ҳар сафар таҳорат олганларидан мисвок билан тишларини тозалаганлар. Мисвокнинг фойдалари қуйидагиларда намоён бўлади:\nМисвок тиш милкини мустаҳкамлайди ва кариеснинг олдини олади.\nМисвок тиш оғриғининг кучайиб кетишига қаршилик қилади ва кариеснинг ривожланишига йўл қўймайди.\nМисвок яллиғланиш ва бактерияга қаршилик қилади ва ножўя таъсирлар қилмайди.\nМисвок оғизда хушбўй ҳид пайдо қилади. Мисвокдан муттасил фойдаланиш ҳисобига оғиз бўшлиғида ажойиб микрофлора ҳосил бўлади.\nМисвокдан доимий равишда фойдаланиб юрган кишининг юзи нурли бўлади.\nОвқатнинг яхши ҳазм бўлишига ёрдам беради.\nОвознинг тиниқ чиқишига ҳисса қўшади.\nМанба: Ўзбекистон мусулмонлари идораси расмий веб-портали


Қорақалпоғистонда 6,1 минг қоп ун 87,5 минг ўрнига 110 минг сўмдан ноқонуний сотилгани аниқланди – Газета.uz\n18 октябр 2019, 18:02 Жамият\n«Қорақалпоқ Дон маҳсулотлари» АЖнинг мансабдор шахслари 6134 қоп ун маҳсулотларини 87,5 минг сўм ўрнига 110 мингдан сотгани аниқланди. Бу ҳақда Ўзбекистон Бош прокуратураси матбуот хизмати хабар қилди.\nБош прокуратура ҳузуридаги Департаментнинг Нукус шаҳар бўлими томонидан ўтказилган терговга қадар текширувда маълум бўлишича, 2018 йил сентябрдан жорий йил июнь ойига қадар «Х» оилавий корхонасига 110 минг сўмдан ҳисобланиб, жами 674,7 млн сўмга сотилган. Ушбу ноқонуний фаолият натижасида мансабдор шахслар 138 млн сўм пул маблағларини ўз эҳтиёжлари учун ишлатиб юборишган.\nЎзбекистон Вазирлар Маҳкамасининг 2018 йил 13 сентябрдаги 731-сонли қарорига кўра, бир килограмм уннинг чакана нархи 1750 сўм, 50 кг лик бир қоп ун эса 87500 сўм этиб белгиланган. Аввалроқ ишчи гуруҳлари томонидан ўтказилган ўрганишларда ун маҳсулотларини деярли ҳеч ким давлат томонидан белгиланган нархларда сотмаётгани аниқланди. Хусусан, давлат нархида 87,5 минг сўмдан сотиб олиб олинган 50 кг лик ун қопини бозорларда 110−150 минг сўмдан, яъни бир килограмини 2200 сўмдан 3000 сўмгача нархда сотилган. Нон ҳам 1100 сўмдан сотилиши керак бўлган ҳолда 1300 сўм ва ундан юқори нархдан сотилган.\nЮқоридаги ҳолат юзасидан «Қорақалпоқ Дон маҳсулотлари» АЖ мансабдор шахсларига нисбатан ЖКнинг тегишли моддаси билан жиноят иши қўзғатилиб, тергов ҳаракатлари ўтказилмоқда.


Жаҳонгир Ортиқхўжаев тадбиркорларга мурожаат билан чиқди – Газета.uz\n10 декабр 2019, 18:12 Иқтисодиёт\nТошкент ҳокими Жаҳонгир Ортиқхўжаев тадбиркорларга мурожаат билан чиқди. Ўзбекистон президенти Шавкат Мирзиёев ноябрда вилоят ва туман ҳокимларига тадбиркорларга мурожаат қилиб, бундан кейин улар олдида ҳеч қандай тўсиқлар бўлмаслигига кафолат беришларини топширган эди. Бунгача бир қатор вилоятлар ҳокимлари мурожаат билан чиққан эди.\nЖаҳонгир Ортиқхўжаев Тошкентда жорий йилнинг ўтган 10 ойида 16 мингдан ортиқ янги тадбиркорлик субъектлари ташкил этилганини маълум қилди. Йил якунига қадар яна 8 мингдан зиёд янги тадбиркорлик субъектлари ташкил этилиши кутилмоқда.\nФаолиятини тўхтатган тадбиркорларнинг 4 мингтаси ўз фаолиятини 10 ой ичида қайта тиклади. Тошкентда фаолият юритаётган жами корхона ва ташкилотларнинг 88 фоизи кичик тадбиркорлик субъектлари ҳисобланади. Тошкентнинг ҳар 1000 нафар аҳолисига 27 та кичик корхона тўғри келмоқда ва уларнинг ялпи ҳудудий маҳсулотдаги улуши 62 фоизга етди. Пойтахтда ишлаб чиқарилган саноат маҳсулотларининг 66 фоизи кичик бизнес томонидан ишлаб чиқарилмоқда.\nМуаммолар ва уларни ҳал қилиш йўллари\nҲоким ишбилармон ва тадбиркорлар дардига қулоқ солиш, уларнинг оғирини енгил қилиш, улар фаолиятига кенг йўл очиш ва уларга яқиндан ёрдам бериш бўйича вазифалар ҳали жуда эканини таъкидлади. «Бизнес юритиш — 2020» (Doing Business) ҳисоботида кўрсатилган камчиликларни бартараф этиш, жумладан, ер ажратиш, қурилиш ва мол-мулкни рўйхатга олиш борасида қулайликлар яратиш керак.\n«Президентимиз айтганларидек, биз-раҳбарлар тинмай изланишимиз, муаммоларнинг оқибати билан эмас, балки уларнинг туб негизига етиб бориб, ақл билан, илм билан ечимини излашимиз лозим деб ҳисоблайман», — деди шаҳар ҳокими.\nШундан келиб чиқиб, тадбиркорликни ривожлантириш, янги иш ўринларини яратиш йўналишларида таҳлилий ва илмий-тадқиқот ишларини амалга оширишга эҳтиёжи туғилмоқда. Бу ишларга олимларни жалб этиб, шаҳар иқтисодиёт кўрсаткичларининг жорий ҳолатини баҳолаш ҳамда ривожланган ҳорижий давлатлар илғор тажрибаларини ўрганган ҳолда, қисқа ва узоқ муддатли ривожлантириш бўйича таклиф ва тавсиялар ишлаб чиқиш режалаштирилмоқда.\nТаҳлиллар шуни кўрсатмоқдаки, Тошкентда тадбиркорликни йўлга қўйишдаги муаммоларнинг 30−40 фоизи ер ёки бино ажратиш масаласи билан боғлиқ. «Бу масала аввало, бизнинг — ҳокимият вакилларининг тадбиркорларни рози қилишдаги энг оғриқли муаммоларимиздан бирига айланган. Бу йўналишда биз албатта очиқ, шаффоф ва адолатли янги тизим яратамиз. Бунинг учун, қисқа муддатларда Тошкентнинг Бош режасини ишлаб чиқиб, тасдиқланишини тезлаштиришимиз зарур», — деди Жаҳонгир Ортиқхўжаев.\nБунда, биринчи навбатда шаҳарда яратилган истироҳат боғлари ва яшил ҳудудларни келажак авлодга сақлаб қолиш, уларни бузилиб, қурилиш майдонига айланиб кетишининг олдини олиш учун барча чоралар кўрилади. Пойтахтда бўш ёки самарасиз фойдаланилаётган ер майдонлари ва бинолар негизида замонавий бизнес учун биноларни жойлаштириш концепциясини ишлаб чиқиб, концепция асосида тадбиркорлар учун биноларни тайёр ҳолда қуриб бериш режалаштирилмоқда.\nШаҳардан оқиб ўтувчи дарё ва каналлар атрофидаги ерлардан оқилона фойдаланиш мақсадида, лойиҳалар асосида тадбиркорлар учун жойлар ажратилади.\n«Юридик ва жисмоний шахслар хусусий мулкларининг даҳлсизлигини кафолатлаш борасида, президент топшириқларига биз оғишмай риоя қиламиз», — деди Жаҳонгир Ортиқхўжаев.\nПойтахт маъмурияти, унинг сўзларига кўра, тадбиркорликка оид қонунчиликни соддалаштириш, меъёрий-ҳуқуқий ҳужжатларни қисқартириш, солиқ юкини камайтириш йўналишидаги ислоҳотлар муҳокамаларида фаол қатнашмоқда.\nҲоким ушбу мурожаатдан кўзланган асосий мақсад бундан кейин тадбиркорлар учун ҳеч қандай тўсиқлар бўлмаслиги, халқ депутатлари, шаҳар ҳокими, барча раҳбарлар, ҳокимлар уларга яқиндан кўмакчи бўлиши, доимий равишда тадбиркорлар оғирини енгил қилиш билан шуғулланиб, тадбиркор учун барча йўллар очиқлигини етказишдан иборат эканини таъкидлади.\n«Ҳокимлар, секторлар ва мутасадди идоралар раҳбарларига мурожаат қилиш учун тўғридан-тўғри алоқа воситаларини Сизларга эълон қиламиз. Исталган вақтда уларга бевосита мурожаат қилиб, тадбиркорлик соҳасида учраётган тўсиқлар, муаммолар ва таклифларингизни мутасадди раҳбарларга етказиш шароитларини яратамиз», — деди ҳоким.


ШҲТ ТИВ раҳбарлари Тошкентда учрашади – Газета.uz\nШҲТ ТИВ раҳбарлари Тошкентда учрашади\nТошкентда Қозоғистон, Хитой, Қирғизистон, Россия, Тожикистон ва Ўзбекистон ТИВ раҳбарлари йиғилади.\n20 май 2016, 22:55 Сиёсат\nЎзбекистон Республикасининг Шанхай ҳамкорлик ташкилотидаги раислиги доирасида жорий йилнинг 23-24-май кунлари Тошкент шаҳрида ШҲТга аъзо давлатларнинг ташқи ишлар вазирлари Кенгашининг навбатдаги йиғилиши бўлиб ўтади. Бу ҳақда 20 май куни Ўзбекистон Ташқи ишлар вазирлиги миллий ва хорижий ОАВ вакиллари учун ўтказган брифингда Ташқи ишлар вазири ўринбосари Анвар Насиров маълум қилди.\nЙиғилишда ўз иштирокини расмий равишда қуйидагилар тасдиқлашди: Қозоғистон Ташқи ишлар вазири Ерлан Идрисов, Хитой Ташқи ишлар вазири Ван И, Қирғизистон Ташқи ишлар вазири Эрлан Абдилдаев, Россия Ташқи ишлар вазири Сергей Лавров, Тожикистон Ташқи ишлар вазири Сирожиддин Аслов, Ўзбекистон ташқи ишлар вазири Абдулазиз Камилов ҳамда ШҲТ Бош котиби Рашид Алимов ва ШҲТ Минтақавий антитеррор тузилмаси Ижроия қўмитаси директори Евгений Сисоев.\nШҲТ фаолиятида Ташқи ишлар вазирлари Кенгаши механизми алоҳида ўрин тутади. Ушбу Кенгаш ШҲТ органлари қарорлари бажарилишини ва умумий мувофиқлаштиришни таъминловчи марказий бўғин ҳисобланиб, ташкилот доирасида ҳамкорликни мустаҳкамлаш бўйича турли йўналишларда таклифлар киритади.\nТашқи ишлар вазирлари Кенгаши, моҳияти жиҳатидан, июнь ойида Тошкент шаҳрида бўлиб ўтадиган ШҲТга аъзо давлатлар раҳбарлари Кенгаши йиғилишига тайёргарликнинг якунловчи босқичи ҳисобланади.\nВазирлар бўлажак ШҲТ саммитининг кун тартиби лойиҳасини ҳамда давлат раҳбарлари қўл қўйиши режалаштирилаётган ҳужжатларни маъқуллашлари лозим.\nУлар қаторида саммитнинг асосий якуний ҳужжати — ШҲТнинг ўн беш йиллик Тошкент декларацияси бўлиб, ушбу ҳужжат ўтган давр мобайнида ШҲТ фаолиятининг баҳоси, ташкилотни ривожлантиришнинг истиқболлари бўйича аъзо давлатларнинг қарашлари, шу билан бирга, жорий халқаро ва минтақавий ҳолат ҳамда хавфсизликнинг долзарб муаммолари ечимлари юзасидан ШҲТнинг позицияларини ўз ичига олади.\nТашкилотни кенгайтириш нуқтаи назаридан ШҲТ фаолиятини янада такомиллаштириш масалаларига алоҳида эътибор қаратиш мўлжалланмоқда. Вазирлар Ҳиндистон ва Покистонга ШҲТнинг тўлиқ аъзолигини бериш бўйича ушбу давлатларнинг ваколатли вакиллари билан олиб борилаётган музокара жараёнини кўриб чиқади.\nШунингдек, Марказий Осиёда хавфсизлик ва барқарорликни мустаҳкамлаш, ШҲТнинг бошқа халқаро тузилмалар ва давлатлар билан алоқаларини кенгайтириш ҳамда ШҲТнинг кузатувчи давлатлари ва мулоқот бўйича шерикларини Ташкилот доирасида амалий ҳамкорликка кенг жалб этиш масалалари кўриб чиқилади.\nШу билан бирга, давлатлараро мулоқотни қўллаб-қувватлаш, тинчлик, хавфсизлик ва барқарорликни мустаҳкамлаш соҳасида ШҲТ олдида турган умумий вазифаларни ечиш, ШҲТга аъзо давлатларнинг барқарор ривожланишини таъминлаш, терроризм, сепаратизм ва экстремизмга қарши курашиш бўйича қўшма чора-тадбирларни қабул қилиш ҳамда маданий ва иқтисодий соҳаларда ўзаро ҳамкорликни чуқурлаштириш билан боғлиқ масалалар муҳокама этилиши кутилмоқда.\n2015 йилдаги ШҲТнинг Уфа саммити якунларига кўра Ўзбекистон ушбу ташкилотдаги раислик ваколатини қабул қилди ва унга катта масъулият билан ёндашди.\nЎтган йил давомида аъзо давлатларнинг биргаликдаги саъй-ҳаракатлари туфайли ШҲТ фаолиятининг асосий йўналишларида аниқ натижаларга эришилди, вазирликлар ва экспертлар даражасида 40 дан ортиқ турли тадбирлар ўтказилди.\n2015 йилнинг сентябрь ойида Камбоджа Қироллигига мулоқот бўйича шерик мақомини бериш тўғрисида Меморандум имзоланди. Жорий йилда Озарбайжон, Арманистон ва Непал билан ҳам худди шундай ҳужжатлар имзоланди.\nШу жумладан, жорий йилнинг апрель ойида Тошкент шаҳрида Минтақавий антитеррор тузилма Кенгаши йиғилиши ва аъзо давлатлар хавфсизлик Кенгаши котиблари учрашувлари муваффақиятли ўтказилди.\nИюнь ойида Тошкент шаҳрида Маданият вазирлари мажлиси, ШҲТ Ишбилармонлар кенгаши Бошқаруви ва Банклараро бирлашма кенгаши йиғилишларини ўтказиш режалаштирилмоқда.\nШҲТ Тошкент саммитида Ўзбекистоннинг раислиги ва охирги ўн беш йил давомидаги ташкилотнинг тараққий топиши якунлари сарҳисоб қилинади.\nТашқи сиёсий идора раҳбарлари учрашувлари ва ШҲТ саммити ҳужжатларини келишиш мақсадида, ушбу тадбирлар арафасида ШҲТга аъзо давлатлар Миллий координаторлари кенгаши йиғилиши бўлиб ўтади.


ИнтерФУТБОЛ :: Депай нима учун «МЮ»ни тарк этган?\nДепай нима учун «МЮ»ни тарк этган?\n«Манчестер Юнайтед» футбол клубидан қишда «Лион»га ўтган ҳужумчи Мемфис Депай манкунианликлар асосий таркибидан муқим ўрин эгаллай олмагани ҳақида гапирди. Унинг сўзларига кўра, Жозе Моуринью уни асосий таркиб учун етарли даражада яхши футболчи деб билмаган.\n«Манчестер Юнайтед» учун ўйнаганимда Моуриньюни тушунмасдим, бироқ айнан у барча қарорларни қабул қиларди. Шунчаки, унинг учун етарли даражада яхши ўйинчи бўлиб чиқмадим. Бу оддий ҳолат, эндиликда «Лион»да ўз ўйин даражамни намойиш этишим мумкин», - дея Депайнинг сўзларини келтиради BeIN Sports.\nМаълумот учун, Депайнинг трансфери қиймати 16 млн еврони ташкил этди, «МЮ» яна 9 млн еврони бонуслар тариқасида олиши мумкин. У «Лион» таркибида Франция чемпионатининг тўққизта ўйинида бешта тўп киритди ҳамда иккита голли узатмага муаллифлик қилди.


Фирташ: Украинадаги тартибсизликлар Тимошенко учун қўл келади - BBC News O'zbek\nФирташ: Украинадаги тартибсизликлар Тимошенко учун қўл келади\nImage caption Украиналик бизнесмен Дмитрий Фирташга кўра, Украинадаги инқирозни ечиш йўлларини мамлакатнинг ўзидан қидириш керак.\nУкраинанинг нуфузли тадбиркорларидан саналган Дмитрий Фирташ Би-би-си учун махсус интервюсида Ўзини Венада ҳибсга олиниши, Қримдаги бизнеси, Украина сайловлари, шунингдек, мамлакат шарқидаги инқироз ким учун қўл келиши мумкинлигини гапирди.\n“Мана худди шу ернинг ўзида мени ҳибсга олишди, - деб ҳикоя қилади шахсий оффисига кириш йўлагини кўрсатиб Дмитрий Фирташ.- Ҳамма ёқни ўраб олишди. Мен улар қанчалигини ҳам билмайман. 50 тами, 100 тами, кўп эди…”\n12 мартда Венанинг совет аскарига қўйилган ёдгорлик яқинидаги сокин кўчасида Фирташ АҚШ сўровига кўра Австрия полицияси томонидан ҳибсга олинади. Америкалик суриштирув ходимлари Фирташни ҳинд амалдорига 18,5 миллион доллар миқдорда пора берганликда айблашди.\nПолицияда қурол бор эдими? Фирташ бир дақиқа ўйланиб қолади: “Мен эътибор қилмадим. Менга мурожаат қилган одам ҳужжатини кўрсатди, кейин биз машинага ўтириб кетдик”.\nАтрофда бир нечта баҳайбат қўриқчилар айланиб юришарди.\n"Мен ҳеч қачон турмага тушаман деб ўйламаган эдим”.\nАвстриянинг қамоқхонасида бизнесмен кўп ўтирмади. Саккиз кундан сўнг уни Оврўпода рекорд сумма 125 миллион евро гаров пули эвазига озод қилишди.\nГазпром билан боғлиқ тарих\nҲибсга олиш шок ҳолати эди. Унинг сабаблари ва айблов тафсилотларини Фирташ тарқатиши мумкин эмас, ҳимоячилар рухсат беришмайди.\n“Мени полиция бўлимига олиб келишганда ва ҳибс сабабларини айтишганда мен ажабландим, деб ҳикоя қилади Фирташ. Мен билан ҳеч ким боғланмади, бу мавзуни муҳокама қилмади, ҳеч нарсани сўрамади, бирдан қамоққа олиш…”\nҲибсдан кейин бирданига бир нечта шарҳловчилар асосий мақсад америкалик суриштирувчиларнинг асосий мақсади Россиянинг газ шартномалари бўйича ва Россиянинг юқори лавозимли раҳбарларининг бизнеси ҳақида маълумот олиш бўлгани ҳақида гапира бошлашди.\nДмитрий Фирташ бундай эмаслигини айтади, агар шундай бўлса, америкаликлар вазиятни таҳлил қилишда жиддий адашганларини кўрсатади.\n“Менинг таъсирим бу ерда жуда ошириб юборилган. Менинг барча тарихим- бу Газпром билан алоқаларим, лекин улар фақат иш юзасидан. Бошқача бўлиши мумкин эмас, дейди бизнесмен, ва қўшимча қилади- шунга қарамай, Газпром барибир сиёсий тизим тузилма эканини биз яхши тушунамиз”.\nФирташнинг Газпром билан боғлиқ тарихида энг муҳим нуқталаридан бири воситачи Росукрэнерго ширкатига талуқли бўлиб, ширкат Россия газини Украинага етказиш билан шуғулланади. Дмитрий Фирташ бу қўшма корхонанинг катта акцияларига эга эди.\nБу тартиб танқидчилари Росукрэнергони шаффоф эмасликда айблашди, ўша пайтда Украина Хавфсизлик хизмати раҳбари ҳозирда вақтинчалик президент Олександр Турчинов ширкат ФБР бўйича қидирувдаги Семен Могилевич томонидан назорат қилинишини билдирди.\n“Меннинг назаримда бу масалага АҚШ Молия вазирлигидаги махсус мажлисдан сўнг ўша 2005 йилда нуқта қўйилгандек туюлган”, дейди Фирташ.\nТурчинов томонидан қачонлардир айтилган айбловни у бутунлай асоссиз деб билади ва Украина Хавфсизлик хизматида Могилевич ҳақидаги барча ҳужжатлар ёниб кетган “шубҳали ёнғин”ни эслайди. Бу саволни бошқа одамларга бериш керак, дейди Фирташ.\nКим манфаатдор эканлигини топинг\nФирташ ўзининг шахсий муаммоларида тўғридан тўғри ҳеч кимни айбламайди. Унинг айтишича, вақти келиб тарих ҳамма нарсани ўз ўрнига қўяди.\nЛекин ўзига нисбатан жиноий ишдан ким манфаатдорлиги ҳақида мулоҳаза юритар экан, гап яна ва яна собиқ бош вазир ва президентликка номзод Юлия Тимошенкога қараб кетаверади.\nЮлия Тимошенко Фирташнинг ўзига қарата танқидларини “олигархлар томонидан ҳужум” деб атаган.\nЎзининг эски рақиби ҳақида гапирар экан, Дмитрий Фирташ ҳозирги инқирозда ўзининг ва Тимошенконинг мақсадлари бутунлай қарама-қарши эканлигини айтади.\n“Мен тезроқ сайловлар ўтишини хоҳлайман. Мен ўшанда иқтисод ишлаши ва мамлакат ривожланишни бошлашини тушунаман,- дейди бизнеммен. Тимошенко президентлик сайловида ютмаслигини билади, шунинг учун сайловлар ўтмаслигидан манфаатдор”.\nФирташ фикрича, мамлакат шарқидаги беқарор вазият Тимошенко учун қўл келади, унинг партиядошлари Олександр Турчинов ва Арсений Яценюк ҳозирги ҳукуматни бошқариб турибди.\n“Парламентда 100 депутат билан Тимошенко ҳукуматни деярли ўзиники қилиб олди, дейди у. Ва у президентлик сайловларида ғалаба қозонмаслигини ҳам яхши билади. Агар унинг рейтингига қаралса, унда ғалаба қозониш учун деярли имконият йўқ”.\n“Сайловлар ўтказилмай қолиши эса, унга қўл келади. Унинг учун мамлакатда танглик сақланиб қолса, кейин фавқулодда вазият жорий этилади. Бундай ҳолатда сайловлар бекор бўлади. Ва шу тариқа у вақтдан ютмоқчи. Лекин унда мамлакатни бошқаришнинг тўлиқ имкони сақланиб қолади”.\nЯнуковичнинг дўстлари ҳақида\nЮлия Тимошенконинг матбуот хизматидагилар Фирташнинг сўзларини “олигархларнинг кутилган ҳужумлари” деб, у ҳеч бир асосга эга эмаслигини билдиришган.\n“Биз баррикаданинг турли томонидамиз. Чунки мен аниқ биламан, Янукович ва Тимошенко даври аллақачон ўтди. Ва янги одамлар келиши керак”, деб айтади Фирташ.\nТимошенко ва унинг атрофидагилар Фирташ ва Януковичнинг яқинлигига ишора қилишади.\n“Мен ҳақиқатдан Януковични дастаклаганман,-деб қўшилади бунга Фирташ. Мен уни 2010 йилдаги сайловда ютиб чиқишини хоҳлаганман ва чин дилдан ишонганманки, у 2003-2004 йиллардан сўнг ўзига хулоса чиқаради деб. Мен унда мамлакат ва дунёга ўзининг бошқача эканлигини кўрсатиш фикри бор деб ишонганман”.\n"Лекин умидлар оқланмади ва 2011 йил биз бир-биримизни тушунишни тўхтатдик. Аён бўлишича, бизда турли мақсадлар ва мамлакатнинг ривожи бўйича турли қарашлар мавжуд экан".\nҲозирги номзордлардан Фирташ Пётр Порошенкони қувватламоқда. Президентлик пойгасининг етакчиси яқинда Фирташ билан Венада учрашгани ҳақида хабарлар тарқалган.\n“Мен ким билан мумкин бўлса, учрашишим мумкин, дейди Фирташ, шу билан бирга Порошенконинг ғояларини қувватлашини қайд этади.\n“У менинг дўстим эмас, лекин менинг танловим шундай-Тимошенконинг ким эканлигини биз яхши биламиз, Порошенконинг кимлигини энди кўришимиз мумкин. Биз умидни сотиб оламиз”, дейди Фирташ.\nШу билан бирга, асосий вазифа ва муаммо сайловлар бўлиб ўтишидир, дейди тардбиркор.\nҚрим учун 60 фоиз\nФирташнинг яна бир муаммоси бу Қримда.\nGroup DF нинг бизнеси, унинг айтишича, Қрим Ялпи ички маҳсулотининг 60 фоизини ташкил қилади.\nФирташнинг Қримдаги корхонаси ҳали ҳам Украина бюджетига солиқ тўлайди.\nҲозирча ширкат одатий тартибда ишламоқда.\n“Шуни таъкидлаш керак, бизга Россия Федерацияси тегинмаяпти. Бизга ҳеч ким келгани йўқ. Балки ҳали улгуришмагандир. Балки ҳоҳишлари йўқдир. Мен буни ҳали билмаймиан”, дейди Фирташ.


АЛЛОҲНИНГ МЎЪЖАЗАЛАРИ: ҲАВО ҲАҚИДА БИЛАСИЗМИ? – «Ислом ота» жомеъ масжиди\nБош саҳифа/Мақолалар/АЛЛОҲНИНГ МЎЪЖАЗАЛАРИ: ҲАВО ҲАҚИДА БИЛАСИЗМИ?\nАЛЛОҲНИНГ МЎЪЖАЗАЛАРИ: ҲАВО ҲАҚИДА БИЛАСИЗМИ?\n1. 1753 йилгача одамлар ҳаво бир нечта газлар қоришмасидан иборат эканини билишмасди. Аслида ҳавонинг 95 фоизи азот ва кислород, қолган қисми аргон, водород ва бошқа газлардан иборат бўлади. Ҳар куни одам 22 килограммга яқин ҳаво ютади. Автомобилларга эса бундан-да кўпроқ ҳаво зарур бўлади. Бир автомобилнинг бир кунлик ҳаво харажати одамга 10 кунга етади.\n2. Тоғларнинг энг баланд чўққиларига чиққанда, атмосфера босими пасайиши натижасида одамда кислород етишмаслик ҳолати юзага келади. Бунинг оқибатида бош оғриғи, хорғинлик ва бош айланиш кабилар содир бўлади. Агар шундай ҳолатда инсон кўпроқ туриб қолса, бу ўлим билан тугайди.\n3. Биз ютадиган ҳавонинг чорак қисми мияни кислородга тўйинтириш учун сарфланади.\n4. Бир кунда одам 20 минг марта нафас олиб, нафас чиқаради.\n5. Ҳаво сингари намлик ҳам бизнинг организмимиз учун жуда зарурдир. Бу атмосферадаги барча жараёнларга ўз таъсирини ўтказади. Шу сабабли уй ичини ҳам намликка тўйинтиришга эътибор берган маъқул.\n6. Ер юзидаги кислороднинг асосий қисмини жанубий Америка ўрмонлари, Сибир ўрмонлари ишлаб чиқаради. Бу масканлар ҳавони тозалашда ҳам муҳим аҳамият касб этади. Эслатиб ўтамиз, ҳаво таркибидаги кислород жами 21 фоизни ташкил этади.\n7. Бинолар ичидаги ҳаво кўчадагига нисбатан 25-35 фоизга ифлосроқ бўлади.\n8. Хитой ҳавоси ифлосланиши жиҳатидан дунёда биринчи ўринни эгаллайди. Швейцария эса аксинча, ҳаво тозалиги бўйича дунё рейтингининг биринчи поғонасини банд этган.\n9. Ҳаво ёмғирдан сўнг эмас, ёмғир ёғишидан олдин кучли намликка эга бўлади.\nАллоҳнинг мўъжизалари мўъжиза ҳаво ҳақида


Боғча мудираси салкам 1 миллиард сўмни...\n08.05.2021 17:51 0 2630\n2021 йил ўтган даврида вилоят мактабгача таълим ташкилотларида қонунбузилиш ҳолатлари юзасидан Тошкент вилоят прокуратурасининг расмий баёноти эълон қилинди.\nТаълим муассасалари раҳбарларининг бюджет маблағларини талон-торож қилиши ҳолатлари юзасидан 11 та жиноят иши қўзғатилди.\nМисол учун, Зангиота туманида жойлашган 16-сонли МТТ мудираси амалда ишламаган 37 нафар ходим номига очилган пластик карталарни ноқонуний равишда ўзида қолдиришни талаб қилиб, табелларга сохта маълумотлар киритиш орқали 983,5 млн. сўм бюджет маблағларини ўзлаштириб юборган.\nОққўрғон туманидаги 2,6,10,12-сонли МТТлар мансабдор шахслари томонидан ўзларига ишониб топширилган озиқ-овқат маҳсулотлари талон-тарож қилинган.\nбоғча прокуратура боғча мудираси


БУЙРАКНИНГ КУШАНДАСИ D ВИТАМИНИ ЭКАНЛИГИНИ БИЛАСИЗМИ? - 17 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июнь » 17 » БУЙРАКНИНГ КУШАНДАСИ D ВИТАМИНИ ЭКАНЛИГИНИ БИЛАСИЗМИ?\nМисол сифатида олимлар канадалик 54 ёшли эркакни келтириб ўтишди. Маълум бўлишича, эркак ўзини ёмон ҳис этаётганидан шикоят қилиб яқинда врачга мурожаат этган. Тиббий текширувлар шуни кўрсатдики, эркакнинг организмида кальций ва паратирин гормони керагидан ортиқни ташкил этибди. Ваҳоланки, бундай ҳолат қачонки «Д» витамини меъёрдан ортиқ қабул қилинсагина юзага келади.\nЭслатиб ўтамиз, бу витамин қуёшда тобланиш натижасида пайдо бўлади. Агар ҳаддан ташқари кўп тоблансангиз, шубҳасиз, организмда шу витамин миқдори кўпайиб кетади.\nАммо америкалик олимлар бу изланишни инкор этишди. Улар айтишдики, «Д» витамини одам узоқ яшашига асос бўла олади.


Мақола топилди: 165 та\n3. Эрон 100 та Airbus сотиб олади\n4. Ўзбекистон Президенти Қозоғистон ташқи ишлар вазирини қабул қилди\n7. Генерал Дўстумни сиёсий майдондан чиқариб юборишдан ким манфаатдор?\n8. Янги йил совғасига арзирли 5 китоб\n9. Индонезиялик отахон 146 ёшини нишонлади\n11. Истанбулни қонга белаган террорчи, минг афсуски, ўзбек бўлиб чиқди! ИШИД тузоғига тушган Абдуқодир Машарипов ким?\n13. НАТО танклари Россия чегарасида: буни нотўғри десак, "Путинпараст" бўлиб қоламизми?\n14. Ухлолмаяпсизми? Унда диққат билан ўқинг!


Жиззахдаги ЙТҲда икки киши қурбон бўлди | Qalampir.uz\nЖамият\t14 Август 2019 16:01 3218\nКеча, 13 август куни Жиззах вилоятида юз берган йўл-транспорт ҳодисасида икки киши ҳалок бўлди. Бу ҳақда Ўзбекистон ИИВ Матбуот хизмати хабар берди.\nЙТҲ соат тахминан соат 4:00 да Жиззах вилоятининг Ғаллаорол туманидаги “Хонимқўрғон” ҚФЙ ҳудудидан ўтувчи “Тошкент-Термиз” йўлида юз берган. Фарғона вилояти Олтиариқ тумани “Янгиариқ” МФЙда яшаган 28 ёшли А.А. ўзининг Lacetti русумли автомобилида шу йўналишда, ўзидан олдинда ҳаракатланиб бораётган 53 ёшли И.А. бошқарувидаги КамАЗ-5410 русумли юк автомашинанинг орқа қисмига урилган.\nНатижада Lacetti автомашинаси ҳайдовчиси А.А. ва йўловчиси Фарғона шаҳрида яшаган 35 ёшли Ж.Ю. жароҳат олиб, воқеа жойида вафот этган. Lacetti`даги қолган икки нафар йўловчи жароҳат олиб шифохонага ётқизилган. Ҳолат юзасидан жиноят иши қўзғатилиб, тергов ҳаракатлари олиб борилмоқда.\n21 Январь 17:25 36208\n20 Январь 21:40 30321\n20 Январь 11:55 27555\n22 Январь 12:20 19536\n21 Январь 18:27 19464


8-авлод Redmi смартфонларининг энг арзони TENAA’да: хусусиятлари ва расмларини кўринг! - Terabayt.Uz\n8-авлод Redmi смартфонларининг энг арзони TENAA’да: хусусиятлари ва расмларини кўринг!\nXiaomi корпорациясининг ҳамёнбоп қурилмаларга ихтисослашган Redmi бренди яқиндагина Redmi Note 8 ҳамда Redmi Note 8 Pro смартфонларини намойиш қилган эди. Энди эса саккизинчи авлод телефонларининг энг арзон вакили – Redmi 8A ҳам «қўлга тушди»!\nУшбу қурилма Хитойнинг телекоммуникацион агентлиги – TENAA регулятори сайтида M1908C3KE каталог рақами остида рўйхатдан ўтди. Унинг техник хусусиятлари кўзни қувонтиради: саккиз ядроли процессори 2,0 ГГц.лик такт частотасига эга, смартфон Android 9.0 Pie бошқаруви остида ишлайди. Redmi 8A бош камераси 12 мегапикселлик; селфи учун эса экраннинг кемтигига 8 МП аниқликдаги олд камера ўрнатилган.\nTENAA ушбу гаджетнинг ташқи кўринишини ҳам фош этган:\nRedmi 8A моделини тезкор/доимий хотирасига кўра уч хил вариантда таклиф этишади: 2/16 ГБ, 3/32 ГБ и 4/64 ГБ.\nRedmi 8A ўлчамларига келадиган бўлсак, корпуси 156,3х75,4х9,4 миллиметрлик, вазни эса 188 грамм келади. Жорий йилнинг май ойида тақдим этилган «аждод»и – Redmi 7A моделига (сотиб олиш) экрани диагоналига 5,45 дюймлик бўлса, янги қурилманики каттароқ – 6,217 дюйм. Бироқ дисплейнинг тасвир аниқлиги ўзгармаган – HD+ форматида, яъни 1520х720 пикселлик.\nЯнги смартфоннинг энг яхши жиҳатларидан бири унинг автономлиги бўлса керак: Xiaomi унга нақ 5000 мА/соатлик аккумулятор ўрнатяпти! Бундан ташқари, Redmi 8A модели харидорларга нақ саккиз хил – қора, қизил, мовий, пушти, оқ, яшил, бинафша ранг ва кул ранг корпуслардаги вариантларда таклиф этилади.\nИнсайдерлар Redmi 8A шу ойнинг ўзидаёқ тақдим этилиб, савдога чиқарилишини айтишмоқда, аммо бу борада бирор расмий хабар йўқ. Ҳозирча эса компаниянинг турли русумлардаги телефонларини атиги 670 000 сўмдан бошланувчи нархларда Terashop.uz интернет-дўконимиздан харид қилиш имкони бор.\n#Xiaomi #андроид смартфон #Xiaomi Redmi 8A


«GM Uzbekistan» Қашқадарёдаги автосалон раҳбарини ишдан...\n12.11.2018 14:06 0 406\n«GM Uzbekistan» АЖ томонидан «AS Qashqadaryo Servis» дилерлик маркази автомобиль савдоси бўйича сайёр текширувдан ўтказилганда автосалон фаолиятини ташкиллаштиришда ҳамда мижозлар билан ишлашда кўплаб қонунбузарлик ва қўпол хатоларга йўл қўйилганлиги аниқланган.\nавтомобиль савдосида тизимли ишлар йўлга қўйилмагани;\nэлектрон аризаларни қабул қилиш, рўйхатдан ўтказиш, ҳисобга олишда ўрнатилган тартибларга риоя қилмаганлик, хусусан рўйхатга қўйишда рад жавоби берилганлик;\nмижозларга ўз вақтида ва зарурий маълумотлар берилмаганлик;\nавтомобилларга шартнома тузишда навбатга риоя қилинмаганлик;\nмижозни огоҳлантирмасдан аризаларни бекор қилиш;\nмижозлар учун қулай шароитлар мавжуд эмаслиги;\nходимлар фаолиятида коррупция аломатларининг мавжудлиги, шунингдек мижозларсиз бир қатор шартномалар расмийлаштирилганлик ҳолатлари.\nТекширув натижасида «AS Qashqadaryo Servis» ДК раҳбари лавозимидан озод этилган. Унинг ўрнига янги раҳбар – Ҳамроев Шуҳрат Зокирович тайинланган. Унинг зиммасига мавжуд хатоликларни тўғрилаш, дилерлик маркази фаолиятини сифат ва хизмат жиҳатдан янги даражага кўтариш топширилган. Ш.Ҳамроев бундан аввал Қашқадарё вилояти ёқилғи-энергетика савдоси мажмуасида фаолият юритган.\nТекширув натижасида аниқланган ҳужжатлар Қашақадарё вилояти ҳуқуқ-тартибот органларига экспертиза учун топширилди.\nGM Uzbekistan Қашқадарё автосалон


Бугун АҚШ нинг Жоржия штатидаги Си-Айленд оролида «катта саккизлик» давлатларининг уч кунлик саммити бошланади.\nБритания, Канада, Германия, Италия, Россия, АҚШ, Франция ҳамда Япония давлатлари етакчилари халқаро иқтисодий муаммолар ва халқаро хавфсизлик масалаларини муҳокама этадилар.\nУчрашув олдидан Россия Президенти Владимир Путин ҳамда АҚШ Президенти Жорж Бушнинг алоҳида учрашуви режалаштирилган. АҚШ Президентининг Миллий хавфсизлик масалалари бўйича маслаҳатчиси Кодолизза Райс музокара мавзулари хусусида яна шундай деди:\n«Фикримча, президентлар террорга қарши курашнинг муҳимлиги ҳақида суҳбатлашадилар. Россия бизнинг бу борадаги ҳаракатларимизни яхши тушунади. Сабаби, бу мамлакат террор ҳаракатларидан бир неча бор жабр кўрди. Иқтисод борасида эса, албатта, Россия муваффақиятга эришди. Мамлакатда иқтисодий ислоҳотлар олиб борилди. Бироқ, Президент Буш Россияда демократиянинг ривожланиши ҳам икки давлат ўртасидаги муносабатларнинг бундан буёнги мустаҳкамланиши ва кенгайишида муҳим омил эканлигини бир неча бор Президент Путинга айтган эди», — деди АҚШ Президенти маслаҳатчиси Кондолизза Райс.


Янги келишув тақдири мавҳум бўлиб турибди\n14 май куни Брюсселда йиғилган Европа Иттифоқига аъзо давлатлар ташқи ишлар вазирлари тузилма ва Россия ўртасида ҳамкорликка оид янги келишув бўйича музокараларни бошламасликка қарор қилди.\nЕИга раислик қилаётган Германия ташқи ишлар вазири Франк-Вальтер Штайнмайер “иттифоқ Россия билан ҳамкорликнинг асосий йўналишларига оид янги келишув бўйича музокараларни Самара саммитида бошлашга тайёр эмас”лиги ҳақида баёнот берди.\nУ ижобий ўзгаришларга ҳамон умид қилаётгани билдириб, “Россия ЕИ ўзининг фақатгина иқтисодий ҳамкори эмаслигини яхши билиши”, ўз навбатида, “Россия ҳам иттифоқ учун фақатгина катта қўшни давлат эмас”лигини қўшимча қилди.\nШу вақтгача иттифоққа аъзо давлатлардан фақат Польша Россия билан янги ҳамкорликка оид музокараларга қаршилик қилиб келаётган эди. Энди эса расмий Вильнюс ва Таллин ҳам Кремлдан қаттиқ норози.\nЕврокомиссия ташқи алоқалар комиссари Бенита Ферреро-Валднер Европа давлатлари орасида Москва билан энг яхши муносабатда бўлган Германия раислигида иттифоқ ва Россия ўртасидаги жиддий муаммоларни ҳал қилиб олиш зарурлигини таъкидлади.\n“Фикримча, Германия иттифоққа раислик қилиб тургани ва Европа комиссияси бу муаммони, яъни Польша гўшт маҳсулотлари билан боғлиқ муаммони ҳал қилишга астойдил уринаётганига жиддий қараш лозим”, - деди комиссар хоним.\nБироқ Россия қишлоқ хўжалиги вазири ўтган ҳафта Еврокомиссияга йўллаган мактубида Москва Польшадан келадиган гўшт ва озиқ-овқат маҳсулотларига қўйилган тақиқни бекор қилмаслигини маълум қилди.\nВильнюс ҳам Литвада жойлашган ва ўтган йили Польша ширкатларидан бирига сотилган нефтни қайта ишлаш бўйича йирик корхонага Россия нефтини етказиш тўхтатилганидан норози бўлиб, Россия билан ҳамкорлик тўғрисидаги музокараларга вето эълон қилиши мумкинлигидан огоҳлантирганидан сўнг аҳвол янада мураккаблашди.\nАйни вақтда Эстония ташқи ишлар вазирлиги ЕИ расмийларини Россияга нисбатан санкция қўллашга чақирмоқда. Эстония фикрича, Таллин марказидаги совет аскари монументининг кўчирилиши билан боғлиқ муаммо баҳонасида Россия томонининг Эстонияга нисбатан аслида аввалдан мавжуд босимлари масаласини ҳам гаплашиб оладиган фурсат келган.\nХуллас, ЕИга раислик қилаётган Германия учун 18 майга белгиланган Самара саммити анча кескин руҳда ўтиши кутилмоқда. Июнь ойида раислик муддати тугайдиган Германия иттифоқ ички сиёсатида ҳам муваффақиятсизликка юз тутгани учун танқид қилинаётир.\nШундай вазиятда Самара саммити Берлин учун жуда муҳим сиёсий тадбир бўлиб қолаётганини Бенита Ферреро-Вальнернинг баёнотлари ҳам тасдиқламоқда. У аввалига катта натижалар умид қилинган Самара саммити ҳануз ўртадаги тарангликни кўтаришнинг энг яхши имкони бўлиб турганини айтди.\n“Энг муҳими, биз олий даражадаги учрашувга йиғиламиз. Бу, аввал ҳам айтганимдек, ҳар қандай сиёсий масалани ҳал қилиб олишимиз учун жуда муҳим имконият. Тахминимча, биз ташқи сиёсатнинг барча йўналишларини муҳокама этамиз ва бу, асосан, аввал тилга олинган тўрт соҳа билан боғлиқ бўлади”, - деди комиссар хоним.\nУ тилга олган тўрт муҳим соҳа бир йил аввал Санкт-Петербургда ўтган саммитда томонлар биргаликда ҳал қилиши лозим, дея хулоса қилинган ички ва ташқи хавфсизлик, иқтисод ва таълим соҳаларидир. Ташқи хавфсизлик масалалари борасида ЕИ учун Россия билан ҳал қилиб олиши зарур бўлган жиддий масалалар бор. Жумладан, Россия Ғарбнинг айрим давлатларидан фарқли равишда Косовога мустақиллик берилишига қарши бўлиб келмоқда. Яқин Шарқ, Эрон бобида ҳам томонлар позицияси бир-бирига зид. Бундан ташқари, Европа томонининг Кавказ, иттифоққа шарқий қўшни давлатлар ва Марказий Осиё бўйича Россия юргизаётган сиёсатдан норози бўлган нуқталар бор.\nИқтисодий жиҳатдан эса Россиянинг Жаҳон савдо ташкилотига аъзолиги масаласини ҳал қилиш лозим. Бунинг учун эса иттифоққа тегишли самолётларнинг Сибир узра парвози бўйича келишувга эришиш керак.


Маҳбусга қийноқлар қўлланилмоқда\nИнсон ҳуқуқлари ҳимоячилари Андижондаги қамоқхонада жазо муддатини ўтаётган 33 ёшли Шерзод Ҳакимовга нисбатан доимий равишда қийноқлар қўлланиб келинаётгани ҳақида хабар қилмоқда.\nШерзоднинг онаси Лола Ҳакимованинг “Озодлик”ка маълум қилишича, қамоқхонада ўғлини калтаклашгани оқибатида унинг умуртқа поғанаси шикаст еб, юра олмай қолган.\nЛола Ҳакимова: Кеча Андижондаги қамоқхонага бориб келдим. Бир ҳафта олдин: “Уриб оëғини шол қилиб қўйишибди, жуда кўп тазйиқлар ўтказишяпти, ўғлингизга коляска олиб борар экансиз”, деб бориб келганлар айтган эди. Бошлиқнинг олдига кирсам: “Мен урганим йўқ. Қўлимни ҳам теккизмадим. Ўзи шунақа симуляция қиляпти ўғлингиз”, деб роса туҳмат қилди.\nОзодлик: Ўғлингизнинг ўзи нима деди?\nЛола Ҳакимова: Ўғлим октябрдан бери жуда катта тазйиқлар бўлаётгани, дубинкалар билан уриб орқаларини шилиб юборганини айтди. Ноябрда ўғлимнинг олдига борганимда у ўтира олмаëтган эди. Ўғлим нега ўтира олмаяпти, деб бошлиқнинг олдига кирсам: “Ўғлингизга черик чиққан эди. Уни ҳозир тиббий бўлимдан олиб чиқяпмиз”, деб айтган эди. Ўғлим эса дубинкалар билан уриб орқасини ёриб юборишганини айтганди. Мен бир ҳафта олдин Жазони ижро этиш бош бошқармасига бориб, ўғлимни кўришга боришимни айтганимдан кейин мазлар суриб, даволаб, менинг олдимга у ëқ бу ëғини сал тузатиб олиб чиқишган эди. Ҳозир ўғлимнинг оëғи ишламаяпти.\nАндижондаги қамоқхона маъмуриятидан айни ҳолат юзасидан маълумот олишнинг имкони бўлмади.\nЛола Ҳакимованинг билдиришича, Шерзод 1999 йилнинг 16 февралида Тошкентда бўлган портлашларда айбланиб ҳибсга олинган ва шу йили Жиноят кодексининг жами ўнга яқин моддаси бўйича айбдор топилиб, йигирма йил муддатга қамоқ жазосига ҳукм қилинган.\n“1999 йил 16 февраль портлашларидан кейин намоз ўқийдиган болаларнинг ҳаммасини йиғиштириб кетишган. Улар намоз ўқигани учун рўйхатга тушиб қолган экан. Айбини бўйнига олмагани учун судга боши ëрилган ҳолда келган эди болам. Яраси ҳали битмаган эди”,- дейди Лола Ҳакимова.\nЛола Ҳакимова ўғлига нисбатан қамоқхоналарда мунтазам равишда қийноқлар қўлланиб келинаётгани ва яқинда унинг жазо муддатига қўшимча муддат қўшиб берилгани ҳақида гапирди.\n“Ҳозир 9 йилдан кўпроқ ўтирди. Энди қолган муддатига 3 йил қўшиб беришди. Ўзларича суд қилишибди, адвокат ва прокурор олиб келишибди: “Қоидабузарликларинг кўп. Оëғинг чўлоқ бўлиб қолгани учун камроқ қўшяпмиз сенга. Аслида кўпроқ муддат беришимиз керак эди”, дейишибди. Битта бунга эмас, 5-6 болага муддат қўшиб беришибди”,- деди Лола Ҳакимова.\nЛола Ҳакимова халқаро жамоатчиликдан ўғлига бўлаётган қийноқлар тўхталишига ва унинг озодликка чиқишига кўмаклашишни сўради.


ИнтерФУТБОЛ :: Ёзда жамоасини ўзгартириши кутилаётган футболчилар\nЁзги трансферлар даричаси очилишига ҳам саноқли кунлар қолди. Олдинда кутилган ва кутилмаган трансферлар кутиб турибди. Ҳозирда Пол Погбанинг трансфери рекорд бўлиб турибди. Қуйида, ёзги трансферлар ойнасида жамоасини ўзгартифиши мумкин бўлган футболчилар билан таништирамиз.\nДаъвогарлар: «Бавария», «Манчестер Юнайтел», «Манчестер Сити», «Челси», «Ювентус», «ПСЖ»\nТрансфер эҳтимоли: 95%\nЧилилик ушбу футболчининг клубдан кетиши деярли аниқ бўлиб улгурган. Бироқ қайси жамоага?\nСанчесга ҳозирда деярли барча гранд жамоалардан таклифлар келиб тушябди. 28 ёшли футболчи катта эҳтимол билан «Бавария» аъзосига айланади. Лекин буларнинг ҳаммаси тахмин. Олдинда нима кутаётгани вақт ҳукмига ҳавола.\nДаъвогарлар: «Реал Мадрид» ёки «Барселона»\nТрансфер эҳтимоли: 40%\nДибала ёрқин ўйинлари билан 7 ёшдан 70 ёшгача бўлган футбол мухлисларининг қалбидан жой олишга улгурди.\nЧемпионлар лигаси доирасидаги «Барселона» дарвозасига урган голлари бунга мисол бўла олади. Флорентино Перес янги сайлов олдидан супертрансферга қўл урмоқчи. Дибала мадридликлар учун асосий номзодлардан бири.\nДаъвогарлар: «Манчестер Юнайтел» ва деярли барча гранд жамоалар.\nТрансфер эхтимоли: 60%\nГризман ёзда АПЛнинг бирор бир жамоасига ўтишни режалаштирмоқда. Унга асосий давогар «special one» (Жозе Моуриньо).\nАммо трансфер амалга ошиши учун франциялик футболчининг талаб-истаклари бажарилиши керак.\nДаъвогарлар: «Арсенал», «Атлетико»\nТрансфер эхтимоли: 90%\nЛаказетт «Лион» тарбияланувчиси ҳисобланади. «Арсенал» рахбарлари уни Санчеснинг ўрнига асосий номзод сифатида қарашмоқда.\nЛаказеттнинг ўзини кучли жамоада ўзини синаб кўрмоқчи. «Лион» ҳам бу трансферга қарши эмас, фақат уни яхшигина пул эвазига қўйиб юборишни ўйламоқда.\nДаъвогарлар: «Челси», «Ювентус»\nАсосий таркибдан муқим жой ола билмаётган Алваро Мората «Реал»да қолмоқчи эмас.\nБош мураббий Зинедин Зидан ҳужум чизиғида асосан ҳамюрти Карим Бенземага ишонч билдирмоқда. Агар бу ҳол давом этадиган бўлса, Мората жамоани аниқ тарк этади.\nУнга асосий давогар «Челси» бўлиб турибди. Конте ёзда Хитой йўл олиши кутилаётган Диего Коста ўрнида айнан Моратани кўрмоқчи.\nШунингдек, Туриннинг «Ювентус» клуби ҳам уни ортга қайтаришга қарши эмас.\nАлваро Мората ушбу мавсум «Реал» сафида 20та гол уришга муваффақ бўлди. Бу унинг учун энг сермаҳсул мавсум.\nДаъвогарлар: «Барселона», «Ювентус» ва «Ливерпул»\n«Лестер» раҳбаряти Маҳрезни сотиб юборишга рози. АПЛнинг ўтган йилги энг яхши футболчиси совчилари талайгина.\nМаҳрез бу мавсум Чемпионлар лигаси тамидан татиб кўрди ва у яна ушбу нуфузли мусобақада ўйнаш ниятида.\nЖалолиддин Қобилжонов тайёрлади


FUT.uz'да «Насаф» Бокунинг «Нефтчи» жамоасини мағлуб этди www.fut.uz\n«Насаф» Бокунинг «Нефтчи» жамоасини мағлуб этди Рукн:\nЯнгиликлар » ОЛИЙ ЛИГА Жамоамиз бугун иккинчи назорат учрашувини ҳам ўтказди. Бу сафар жамоамизга Озарбайжоннинг саккиз карра чемпиони, мамлакат кубогининг 6 марта соҳиби – Боку шаҳрининг “Нефтчи” жамоаси бўлди.\nБу учрашувда ҳам “аждарлар” рақибини 1:0 ҳисобида мағлуб этишди. Учрашувнинг иккинчи бўлими 70-дақиқасида мураббийларимиз иккита ўзгаришни амалга оширишди. Майдонда ҳаракат қилган Шароф Муҳитдинов ўрнига Фарруҳ Сайфиев ва Драган Черан ўрнига Ислом Рашидхоновлар майдонга туширилди. Айнан иккинчи бўлимда майдонга тушган моҳир ярим ҳимоячимиз Фарруҳ Сайфиев учрашувдаги ягона гол муаллифи бўлди.\nЖамоамиз таркибига яқинда келиб қўшилган тажрибали ҳимоячи Акмал Шораҳмедов иккинчи назорат учрашувида таркибимизда тўлиқ ҳаракат қилди.\nШундай қилиб, жамоамиз бугунги ўтказган иккала назорат учрашувида ҳам ғалаба қозонди.\nНавбатдаги назорат учрашуви 15 январга мўлжалланган. Бу сафар жамоамизга Руминиянинг “Ботошани” клуби рақиблик қилади.\nГол: Фарруҳ Сайфиев, 80 - 0:1\nҲозирча жамоамиз таркибида ўзгаришлар бўлгани йўқ. Манба: www.fcnasaf.uz Ўқилган: 2021. Фикрлар: 0.\nСана: 11.01.2017 22:33.\n«Насаф» Озарбайжоннинг «Сумгаит» жамоаси билан куч синашди\n«Насаф» бугун Руминия клуби билан назорат учрашувини ўтказади\n«Насаф»: Байрамингиз муборак бўлсин!\n«Насаф» бугун Анталиядаги илк назорат учрашувини ўтказади\nРасман: Акмал Шораҳмедов «Насаф» ўйинчисига айланди\n«Насаф»: Жамоамизга оид янгиликлар\nДраган Черан «Насаф» билан янги шартнома имзолади\n«Насаф» Акмал Шораҳмедовни ўз таркибига қўшиб олиши мумкин\n«Насаф»нинг рақиби «Ал-Ҳидд» ҳақида маълумот


Болгарияда мусулмон байрамлари давлат байрами сифатида тан олинди\nШанба, 31 Декабр 2016 21:19\tхарф ўлчами\nБолгария ҳукумати учта мусулмон байрамларига давлат аҳамияти берилишига доир қарор қабул қилди. Эндиликда мамлакатда Рамазон ва Қурбон хайитлари, шунингдек росулуллоҳ Муҳаммад соллоллоху алайҳи васалламнинг туғилган кунига (Мавлуд) расмий байрам мақоми берилди. Шундай бўлсада, ушбу мусулмон байрамлари куни учун дам олиш белгиланмади. Шунга қарамасдан, мамлакатнинг мусулмон аҳолиси қонунчиликка биноан, шу кунларда пул тўланадиган ёки тўланмайдиган таътил олиши мумкин.\nТаъкидлаш жоизки, ҳозирда Болгарияда расмий дам олиш фақатгина иккита диний байрамда мавжуд – Рождество ва Пасха. « Ўзбекистонлик меъморлар Чеченистонда масжид қурмоқда\tҚаҳратон қишда масжид бошпанаси йўқ мискинлар учун ўз эшикларини очди »


Бу қизиқ\t26 Март 14:00 7680\nГидрометеорология хизмати кармази эртага, 27 март куни Ўзбекистонда кузатиладиган об-ҳаво ҳақида маълумот берди.\nТошкент шаҳри. Ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси +5...+7 даража, кундузи +14...+16 даража бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 0...+5 даража, кундузи +12...+17 даража бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +3...+8 даража, кундузи +13...+18 даража бўлади.\nТошкент ва Сирдарё вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +3...+8 даража, кундузи +13...+18 даража бўлади.\nСамарқанд ва Жиззах вилоятлари. Ҳаво ўзгариб туради, баъзи жойларда ёмғир ёғади. Шамол шарқдан 7-12 м/с тезликда эсади. Ҳарорат кечаси +3...+8 даража, кундузи +13...+18 даража бўлади.\nҚашқадарё ва Сурхондарё вилоятлари. Ҳаво ўзгариб туради, кечаси ва эрталаб баъзи жойларда ёмғир ёғади, кундузи ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +5...+10 даража, кундузи +15...+20 даража бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +3...+8 даража, кундузи +12...+17 даража бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёғингарчилик бўлади. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 0...+5 даража, кундузи +5...+10 даража бўлади.\n02 Апрель 13:06 44181\n02 Апрель 16:02 38536\n02 Апрель 16:25 37244\n04 Апрель 14:33 25846\n04 Апрель 18:05 25410


«Ақлли ҳисоблагичлар» электр таъминотини қандай яхшилаши мумкин? – КУН УЗ\nГлавная / Жамият / «Ақлли ҳисоблагичлар» электр таъминотини қандай яхшилаши мумкин?\nAnonymous 17.07.2019\tЖамият Comments Off on «Ақлли ҳисоблагичлар» электр таъминотини қандай яхшилаши мумкин? 50 Показы\nЖорий йилнинг 15 июль куни «Юксалиш» умуммиллий ҳаракатининг коворкинг-марказида бўлиб ўтган брифинг шу каби саволлар асосида ташкил этилди, деб хабар бермоқда Ўзбекистон Республикаси Энергетика вазирлиги матбуот хизмати.\nЎзбекистон Республикаси Энергетика вазирлиги ташаббуси билан ўтказилган ушбу тадбирда оммавий ахборот воситалари ходимлари қатнашди. Журналистларнинг саволларига Энергетика вазирининг ўринбосари Шерзод Хўжаев, «Ҳудудий электр тармоқлари» АЖ молиявий масалалар бўйича директор ўринбосари Давронбек Имомов ва бошқа масъул шахслар жавоб берди.\nЭЭҲО ва НҚАТ тизимининг жорий этилиши ўлчов жараёнида инсон омили аралашувини чеклашнинг зарурий шарти бўлиб, маълумотларни тўплаш ва қайта ишлаш, шунингдек, уларнинг ҳаққонийлиги, аниқлигини таъминлашга, таъминотчи ва истеъмолчи томонидан электр энергияси истеъмоли миқдорини тезкор ҳисобга олишга имконият яратади.\nЭнергетика вазири ўринбосари Шерзод Хўжаев таъкидлаганидек, бир қатор электр энергиясини ҳисобга олиш ва назорат қилиш тизимлари орасидан унча арзон бўлмаган (унинг харажатини қоплаш муддати камида 10 йил), бироқ самаралиси танлаб олинган.\nГап шундаки, у нафақат электр энергияси истеъмолини назорат қилиб, ўз вақтида тўлов амалга оширилишини таъминлайди, шу билан бирга, текширув асбоби вазифасини ҳам бажаради. Яъни, тармоқдаги мавжуд носозликларни кўрсатиб, улар муаммога олиб келмасидан аввал аниқлайди ва ўз вақтида бартараф этилишини таъминлашга имкон беради.\nАйни пайтда мамлакатнинг 24 шаҳар ва туманида электр энергияси истеъмолини ҳисобга оладиган 950 мингга яқин замонавий ҳисоблагич ўрнатилди. 2019 йилнинг охирига қадар бу рақам 2,5 миллионга етиши керак.\nПред. 2019 йил бошидан буён Ўзбекистон Тожикистонга 8,7 млн долларлик 70 млн куб метр газ сотди\nСледующая 19 июль куни кутилаётган об-ҳаво маълумоти


23 январ 2021, Тошкент вақти: 05:31\nЮҚОРИ ЧИРЧИҚ. “Тошкент вилоят, Юқори Чирчиқ туман, Йик ота посёлкасидан ёзмоқдамиз. Оилавий поликлиника айни пайтда 23-мактабнинг хонасига вақтинча кўчирилган. Тасаввур қиляпсизми, тиббий маслаҳат, укол, ҳатто гинеколог кўриги битта хонада амалга оширилмоқда! Аммо шу биттагина хона ҳам санитария талабига жавоб бермайди. Масалан, хона шифтида замбуруғлар болалаб ётибди.\nПоликлиника биноси 15 июлда бузилган. Аммо маҳаллий ҳокимият шифо маскани учун талабга жавоб берадиган жой ажратмаган. Бу – пойтахт Тошкентдан 7 чақирим масофадаги вазият. Соғлиқни сақлаш вазирлиги масъуллари келиб вазиятни ўрганса яхши бўлар эди...”\n(Бу хабар Озодликка 17 август куни келган.)


Пойтахтимиздаги Халқаро ҳамкорлик марказида 7 август куни Ўзбекистон ва Япония ишбилармон доираларининг бизнес-форуми бўлиб ўтди.\nТадбирда икки мамлакатнинг ташқи иқтисодий алоқалар, савдо, сармоя, банк-молия, нефть-газ, сайёҳлик, автомобилсозлик, кончилик, геология, озиқ-овқат, кимё, енгил саноат, тўқимачилик, электрон маҳсулотлар ишлаб чиқариш, маркетинг, суғурта, экспорт-импорт, алоқа, ахборот технологиялари ва телекоммуникациялар, кичик бизнес ва хусусий тадбиркорлик каби соҳалар учун масъул вазирлик ва идоралари, компания ҳамда концернлари раҳбарлари иштирок этди.\nЎзбекистон Республикаси ташқи иқтисодий алоқалар, инвестициялар ва савдо вазири Элёр ўаниев Ўзбекистон билан Япония ўртасидаги ҳамкорлик барча соҳаларда, жумладан, савдо-иқтисодий жабҳада изчил ривожланиб бораётгани, бунда икки давлат раҳбарларининг учрашувлари чоғида эришилган келишувлар муҳим ҳуқуқий асос бўлиб хизмат қилаётганини алоҳида таъкидлади. Президентимиз Ислом Каримовнинг 2011 йилнинг февраль ойида Японияга расмий ташрифи ўзаро муносабатларни янги босқичга олиб чиқди.\nЯпония Ўзбекистоннинг асосий иқтисодий шерикларидан. Мамлакатимиз учун Осиё-Тинч океани давлатлари билан алоқаларни кенгайтиришда Япония билан муносабатларни ривожлантириш муҳим ўрин тутади.\nЎзбекистон билан Япония ўртасида 2002 йилда имзоланган Дўстлик, стратегик шериклик ва ҳамкорлик тўғрисидаги қўшма баёнот ўзаро муносабатларнинг изчил ривожланишида муҳим ҳуқуқий асос бўлиб хизмат қилаётир.\nЎзбекистоннинг барқарор ривожланаётган иқтисодиёти, бизнес юритиш учун яратилган кенг имконият ва имтиёзлар, преференциялар ҳамда юртимизда ҳукм сураётган тинчлик ва осойишталик чет эллик бизнесменларнинг, жумладан, япониялик ишбилармонларнинг мамлакатимиз билан фаол ҳамкорлик қилишга қизиқишини тобора оширмоқда.\nЎзбекистон ва Япониянинг ўзаро савдо-иқтисодий алоқаларни ривожлантириш борасидаги имкониятлари катта. 2013 йилда мамлакатларимиз ўртасидаги товар айирбошлаш ҳажми 215 миллион АҚШ долларидан ошди. Япония томонидан Ўзбекистонга киритилган молиявий-техникавий воситаларнинг умумий ҳажми 2 миллиард доллардан зиёддир.\nЎзбекистонда Япония сармояси иштирокида тузилган ўн икки қўшма корхона фаолият кўрсатмоқда. Улар машинасозлик, металлни қайта ишлаш, транспорт, сайёҳлик, соғлиқни сақлаш, енгил саноат ва савдо операциялари каби соҳаларга ихтисослаштирилган. Юртимизда ушбу мамлакатнинг ўн бир етакчи компанияси ўз ваколатхонасини очган.\nФорумда япониялик ишбилармонлар Ўзбекистоннинг иқтисодий салоҳияти, нефть-газ, кимё саноати, электр техникаси, ахборот-коммуникация технологиялари каби соҳалардаги ҳамкорлик имкониятлари билан танишди. Меҳмонларга мамлакатимизга сармоя жалб қилишнинг истиқболли йўналишлари, бизнес юритиш ва қўшма лойиҳаларни амалга ошириш омиллари, “Навоий”, “Жиззах” ва “Ангрен” индустриал зоналаридаги қулайлик ва имтиёзлар тўғрисида маълумот берилди.\n— Япония Ўзбекистон билан кенг кўламли ва ўзаро манфаатли ҳамкорликни ривожлантиришга алоҳида эътибор билан қарайди, — деди Иқтисодий ҳамкорлик бўйича Япония — Ўзбекистон қўмитаси раиси, «Марубени» корпорацияси раисининг ўринбосари Мамору Секияма. — Чунки Ўзбекистон тез ривожланаётган ва иқтисодиёти барқарор давлат. Кейинги 9 йил давомида мамлакатингизда ялпи ички маҳсулот ўсиши 8 фоиздан кам бўлмай келаётгани диққатга сазовор. Япония билан Ўзбекистон ўртасидаги товар айирбошлаш ҳажми тобора ўсиб бормоқда. Мамлакатларимиз ушбу кўрсаткичларни янада ошириш борасида катта салоҳиятга эга. Мазкур форум ўзаро иқтисодий ҳамкорлигимизнинг янги қирраларини кашф этиш, фойдали келишувларга эришиш ва ҳамкорликни янада ривожлантиришга хизмат қилади.\nБизнес-форумда икки мамлакат ўртасида савдо-иқтисодий ва сармоявий ҳамкорликни, жумладан, транспорт, банк сектори, ахборот-коммуникация технологиялари, сайёҳлик, озиқ-овқат, енгил саноат, тўқимачилик ва ёқилғи-энергетика соҳаларидаги ҳамкорликни янада ривожлантиришга оид масалалар атрофлича муҳокама қилинди.\nАнжуманда Япониянинг йирик компаниялари вакиллари иштирок этгани ушбу мамлакатнинг Ўзбекистон билан ҳамкорликни ривожлантиришга қизиқиши катта эканидан далолатдир. «Марубени», «Иточу», «Мицубиси», «ЖОГМЕК», «НЭК», «Тойо Инжиринг», «Соджиц», «Сумитомо» каби компаниялар вакиллари Ўзбекистон бозоридаги ўз фаолиятини йўлга қўйиш ва кенгайтириш ниятида эканини қайд этди.\nШу куни Ўзбекистоннинг қатор компания ва корхоналари ҳамда Япония ишбилармон доиралари вакиллари иштирокида кооперацион биржа ўтказилди. Ўзбекистонда ишлаб чиқарилган бир қатор товарларни экспорт қилиш бўйича шартномалар тузилди.\nЯпония делегацияси ташрифи доирасида Ўзбекистон Республикаси Ташқи иқтисодий алоқалар, инвестициялар ва савдо вазирлиги ҳузуридаги «Ўзинфоинвест» агентлиги ҳамда Япония ташқи савдо ташкилоти (JETRO) ўртасида меморандум имзоланди.\nМазкур рукндаги бошқа мақолалар: « Тижорат сирининг ҳуқуқий кафолатлари кучайтирилади\tХусусийлаштириш амалиётининг соддалаштирилиши »


“ЭЛ-ЮРТ УМИДИ” ЖАМҒАРМАСИ СТИПЕНДИЯЛАРИГА ВАЗИРЛИКЛАР, ИДОРАЛАР ВА МАҲАЛЛИЙ ДАВЛАТ ҲОКИМИЯТИ ОРГАНЛАРИДАН ҲУЖЖАТ ТОПШИРГАН НОМЗОДЛАР ДИҚҚАТИГА!\nАввал хабар берилганидек, 2019 йил 20 март куни соат 20.00 да “Эл-юрт умиди” жамғармаси амалдаги стипендиялари танловига ҳужжатлар топшириш жараёни, жумладан, ҳужжат топшириш учун регистрациядан ўтиш тўхтатилади.\n2019 йил 20 март куни соат 20.00 га қадар онлайн ҳужжат топшириш тизимига кириб, регистрациядан ўтган, аммо турли сабаблар билан барча ҳужжатларини юклай олмаган номзодлар жорий йилнинг 24 март куни охирига қадар ҳужжатларининг электрон шаклларини тизимга юклашларига рухсат берилади.\n2019 йил 25 март кунидан бошлаб, Жамғарманинг онлайн ҳужжат топшириш тизими фаолияти тўхтатилади ва ҳужжатлари тўлиқ юкланмаган номзодларнинг аризалари кўриб чиқилмайди.\nЭслатиб ўтамиз, “Эл-юрт умиди” жамғармаси амалдаги стипендиялари танловида кириш имтиҳонлари дастурлари, имтиҳон (суҳбат, тест ва ёзма иш) ўтказиш тартиб-қоидалари мазкур порталнинг Қўлланмалар рукнида эълон қилиниб келинмоқда.\nБарчангизга омад тилаймиз.\nТанлов комиссияси Техник гуруҳи


Қонун лойиҳалари муҳокамасида янгича ёндашув\nЖорий йил 12 июль куни бўлиб ўтган Олий Мажлис палаталари, сиёсий партиялар ҳамда Ўзбекистон экологик ҳаракати вакиллари билан Президентимизнинг видеоселектор йиғилишидаги маърузасида парламент фаолиятининг устувор йўналишлари аниқ кўрсатиб берилди. Давлатимиз раҳбари томонидан белгиланган вазифаларни амалиётга татбиқ этиш депутатлик корпусининг асосий вазифаси ҳисобланади.\nПарламент томонидан қабул қилинаётган муҳим қонун лойиҳалари муҳокамасига аҳолини кенг жалб этиш, сайловчилардан келиб тушаётган таклифларни ҳисобга олишни таъминлаш биринчи галдаги вазифалардандир. Айни пайтда Олий Мажлис Қонунчилик палатасида кўриб чиқилаётган “Болалар соғлиғига зарар етказувчи ахборотдан уларни ҳимоя қилиш тўғрисида” ҳамда “Ҳуқуқий ахборотни тарқатиш ва ундан фойдаланишни таъминлаш тўғрисида”ги қонунлар лойиҳаларини иккинчи ўқишга тайёрлаш ҳамда қабул қилиш жараёнида қатор жамоатчилик муҳокамалари ташкил этилмоқда.\nАна шундай жамоатчилик муҳокамалари Андижон вилоятининг Улуғнор туманида, Жиззах вилоятининг Зафаробод туманида, Тошкент вилоятининг Зангиота туманида экспертлар ва жамоатчилик вакилларини жалб қилган ҳолда, очиқ ҳамда ишчан руҳда ўтди.\nҲикматилла АБДУЛЛАЕВ, Зангиота туманидаги “Обод турмуш” маҳалла фуқаролар йиғини раиси:\n— Президентимиз ташаббуси билан катта аҳамиятга эга қонун лойиҳаларининг очиқ ва кенг жамоатчилик орасида муҳокама этилиши йўлга қўйилгани айни муддао бўлди. Қонун лойиҳалари ташаббускорлари бизларга ишлаб чиқилган ҳужжатларнинг мазмун-моҳияти ва аҳамияти ҳақида гапириб беришди. Биз, ўз навбатида, тажрибамиздан келиб чиқиб фикр-мулоҳазаларимизни билдирдик. “Болалар соғлиғига зарар етказувчи ахборотдан уларни ҳимоя қилиш тўғрисида”ги қонун лойиҳаси маҳалламиз вакилларининг эътиборини тортди. Фикримизча, ушбу ҳужжатнинг қабул қилиниши ўз вақтида ва фойдали бўлмоқда. Бу ёш авлод тарбиясига эътиборни кучайтириш борасидаги ишлар кўламини кенгайтиришга имкон беради.\nШавкат АБДУОЛИМОВ, халқ депутатлари Зафаробод тумани Кенгаши депутати:\n— Сўнгги пайтларда турли бўғиндаги депутатларнинг ўзаро ҳамкорлиги самарадорлиги ошмоқда. Қонун лойиҳалари бўйича биргаликда олиб борилаётган ишлар бизга, маҳаллий Кенгаш депутатларига қонун ижодкорлиги жараёнларининг хусусиятларини билиб олиш, вилоят, туман ва шаҳар Кенгашлари депутатларининг малакасини ошириш орқали Қонунчилик палатаси депутатлигига кадрлар захирасини шакллантириш имконини беради. Муҳокама этилаётган қонун лойиҳаларига биз ҳам ўзимизнинг фикр-мулоҳазаларимизни бермоқдамиз. Бу эса, ўз навбатида, қонун кучга кирганидан кейин уни амалиётда аниқ қўлланилишини таъминлашга хизмат қилади.\nЙўлчибой МАДРАҲИМОВ, Ўзбекистон фахрийларни ижтимоий қўллаб-қувватлаш “Нуроний” жамғармаси Улуғнор тумани бўлими раиси:\n— Қонун лойиҳалари бўйича жамоатчилик эшитувларини ўтказиш бизга, ҳудудий нодавлат нотижорат ташкилотларига олдимизга қўйилган мақсад ва вазифаларни бажариш учун янги имкониятларни яратиб беради. Шу боис айни пайтда биз мазкур жараёнда ҳуқуқий маълумотларни тарқатиш ва улардан фойдаланишда ННТ иштирокини янада такомиллаштириш бўйича ўз таклифларимизни бердик. Жамоатчилик эшитувлари майдони, назаримизда, турли ижтимоий гуруҳлар манфаатларини таъминлашнинг жуда самарали ва истиқболли демократик механизми ҳисобланади. Биз Ўзбекистон Республикаси Президенти Шавкат Мирзиёевнинг мамлакат парламенти томонидан қабул қилинаётган қонун лойиҳалари бўйича жамоатчилик маслаҳатлашувлари амалиётини ривожлантириш борасидаги ташаббусларини тўла қўллаб-қувватлаймиз.\nЭркин ХОЛБЎТАЕВ, Олий Мажлис Қонунчилик палатаси Ахборот ва коммуникация технологиялари масалалари қўмитаси раисининг ўринбосари:\n— Муҳокама этилган қонун лойиҳалари ахборот соҳасидаги муҳим ҳуқуқий ҳужжатлар сирасига киради. Айтиш мумкинки, уларнинг қабул қилиниши мамлакатимиз ҳар бир фуқаросининг ахборот билан боғлиқ ҳуқуқларини таъминлашга хизмат қилади. Ушбу жараёнда аҳолининг барча қатлами манфаатларининг инобатга олиниши муҳим аҳамиятга эгадир. Бундан кейинги фаолиятимизда ҳам Қонунчилик палатасида кўрилаётган қонун лойиҳаларини республикамизнинг барча ҳудудида аҳоли билан фаол мулоқот қилган ҳолда ташкил этишга катта эътибор қаратамиз.\nМазкур рукндаги бошқа мақолалар: « Ҳаракатлар стратегияси: юксак тараққиётга эришишнинг ҳуқуқий кафолати\tЭлекторатга берилган ваъдалар устидан чиқиш пайти келди »


Чимилдиқни орзу қилган қиз... » Ўзбекистон янгиликлари – Zamin.uz\n…Чақалоқнинг қаттиқ йиғлаган овози дўконини қулфлаб, эндигина кетмоқчи бўлиб турган Элдорни эсанкиратиб қўйди. Чунки овоз дўконнинг ичкарисидан келаётганди. Элдор овоз келган томонга югурди. Чақалоқнинг йиғиси пештахталар орасида турган каттагина сумка ичидан эшитиларди. Элдор эҳтиёткорлик билан сумкани очди. Не кўз билан кўрсинки, унинг ичида йўргакланган чақалоқ йиғлаб ётарди. Унинг ўрови ичида сўрғич ҳам бор эди. Элдор сўрғични норасиданинг оғзига солди. Она меҳрини қўмсаётган чақалоқ йиғидан тўхтади. Гангиб қолган Элдор акасига қўнғироқ қилди ва бўлган воқеани ётиғи билан тушунтирди…\n… Сардор билан Нодира севиб, севилиб турмуш қуришганди. Аммо тақдир экан, фарзанд кўришмади. Нодиранинг юзи кулгани билан ичи тўла дард эди. Айниқса, шифокорларнинг: “Аёлларда учрайдиган касаллик туфайли фарзанд кўролмаяпсиз. Яхшилаб даволанинг”, деган маслаҳатларини эшитавериб, кўнглига чироқ ёқса ёришмайдиган бўлиб қолди. Чунки унинг бормаган шифокори, учрамаган табиби қолмаганди, ҳисоб. Сардор акамни ҳам бахтсиз қилаяпман, дея ич-ичидан эзиларди у. Яқинлари уларга бола асраб олишни маслаҳат беришди. Аммо Нодира кўнмади. Сардорнинг ўз фарзанди бўлиши мумкин-ку, ахир!..\nШу тариқа йиллар ўтди. Кунларнинг бирида Нодира турмуш ўртоғига қўйидаги мазмунда хат қолдириб, онасиникига кетиб қолди:\nСиз мен учун ниҳоятда қадрли инсонсиз. Сизни бахтсиз қилишга ҳақим йўқ! Фарзанд – эр-хотин ўртасидаги мустаҳкам ришта. Фарзанд кўрмас эканмиз, биз ҳеч қачон бахтли бўлолмаймиз. Шунинг учун сиз бошқа оила қуринг, фарзандли бўлинг. Мен розиман.\nСардор ҳаётини Нодирасиз тасаввур ҳам қилолмасди. У укаси Элдорни дўконда қолдириб, ўзи Нодирани уйига қайтариб олиб келиш учун қайнотасиникига йўл олди. Шу пайт укаси қўнғироқ қилиб, бўлган воқеани айтиб берди. Бу хабарни эшитган Сардор довдираб қолди. Ёнида бир аҳволда турган хотинига қараб:\n– Нодира, бизга Аллоҳнинг раҳми келган кўринади. Дўконга кимдир чақалоқ ташлаб кетибди, – деди. Эр-хотин дўконга шошилишди.\nМана, ўша воқеага ҳам беш йилдан ошди. Чақалоққа Умиджон деб исм қўйишди. Унга бор меҳрларини беришди. Умиджоннинг қадами қутлуғ келди. Орадан икки йил ўтиб, улар қизлик ҳам бўлишди. Лекин бир нарсадан Нодиранинг кўнгли ғаш. Кимдир доим Умиджонга совға-салом ташлаб кетарди. Шунча уринса-да, унинг кимлигини билолмасди…\n… Қўшни қиз Гуллола бу йил коллежни тамомлайди. Бўй қизнинг уйидан совчиларнинг қадами узилмай қолди. Қиз болани палахмон тоши, дейишади. Ота-онасининг оқ фотиҳаси билан уни унаштиришди.\nЛекин Гуллоланинг тўйи куни эрта тонгда совуқ хабар тарқалди: У кўп миқдорда уйқу дори ичиб…\nТўй азага айланди. Гуллоланинг синглиси Гуландом маъракага чиққан Нодирани бир четга тортиб, унинг қўлига мактуб тутқазди.\n– Опам ушбу мактубни ҳеч кимга кўрсатмасдан Нодира келинойимга бергин, деб тайинлаганди.\nУ шундай дея йиғлаганича изига қайтди.\n“Нодира келинойи! Адашган синглингизни кечиринг.\nМен алданиб қолдим. Бир одамнинг ширин сўзларига, совға-саломларига учдим. Ҳомиладор бўлиб қолганимни сезгач, ўзимни тўрт тарафга урдим. Ота-онам билиб қолишса, бу иснодни кўтара олмаслиги тайин эди. Чунки улар менга жуда ишонишарди. Ўйлай-ўйлай дардимни опамга айтишга мажбур бўлдим. У ҳамшира эмасми, дарҳол мени текшириб кўрди. Аввал роса уришди, сўнг бирга йиғладик. Жигар эмасми, онамга: “Қийналаяпман, Гуллола менга бир-икки ой қарашиб юборсин”, деб уйига олиб кетди. Ўзим тўладан келган қиз бўлганим учун ҳомиладорлигим унчалик сезилмади. Поччам Россияга ишга кетган пайтда опамнинг уйида кўзим ёриди.\n– Гапларимни икки қулоғинг билан эшит: Фарзанд кўрганингни ҳеч кимга айта кўрма. Биров эшитиб қолса, бир умр юзи қора бўлиб қоласан! – опам шундай деди-да, чақалоқни каттагина сумкага жойлаб, чиқиб кетди. Ўша куни сизнинг қайнукангиз Элдор дўконда экан. Опамнинг дўконда сумкани қолдириб кетганини сезмай ҳам қолибди. Бундан кейинги воқеалардан хабарингиз бор.\nКелинойи, билиб-билмай оғир гуноҳ қилиб қўйдим. Энди бунинг азобини тортаяпман. Умиджонни кўрганимда ўзимдан нафратланардим. Шундай бўлса-да, уни кўргим, совғалар бергим, бағримга босгим келаверарди. Ота-онам: “Ўқишни тугатдинг, айни турмуш қурадиган пайтинг”, деб мени унаштиришди. Кечалари йиғлаб чиқардим. Ёшликдаги хатойим тушим бўлсайди, деб ўйлардим. Афсуски, бундай бўлмаслигини билардим. Тўй куни ҳам белгиланди. Ҳамма хурсанд. Аммо мен бамисоли жонсиз бир ҳайкал эдим. Менга уйланмоқчи бўлган йигитни алдаб бахтли бўлармидим? Йўқ, виждонимга қарши боролмадим. Мени алдаб, бахтиқаро қилган йигитдан нафратланардим.\nКелинойи, сиздан илтимосим шуки, Умиджон қабримга гул қўйсин! Чимилдиққа гулларга бурканиб кириш насиб қилмади. Буни қанчалик орзу қилгандим. Алвидо!\nНодира хатни ўзида куч топиб охиригача ўқиди. Тиззаларидан дармон қочди.\n– Эҳ, очилмасдан сўлган Гуллола, хато устига яна хато қилган синглим. Ҳаёт инсонга бир марта берилади. Ундан ўзингни мосуво қилиш хиёнатга тенг. Агар айбингни айтсанг, балки, ўша йигит кечирарди, иродасизлик қилибсан… Аммо Нодиранинг бу гапларини Гуллола эшитмади. … Мен эса бу гапларни гулнинг япроғидай қизлар эшитишини жуда хоҳлардим. Токи улар қиз боланинг шаъни, ор-номуси ҳаёт қадар қадрли эканини билишсин!\nЯнгиликлар » Жамият » Чимилдиқни орзу қилган қиз...\n14:03 Фаришта йиғлаган кеча


Хартга Италия ёқиб қолди\n16 март, 2017, 19:00\n"Манчестер Сити" мураббийи Хосеп Гвардиолага керак бўлмай қолгани учун ижара асосида "Торино" дарвозасини қўриқлаётган Жо Харт Италия ҳар жиҳатдан унга маъқул келганини ва янги жамоа танлашда бу омилни инобатга олишини айтди.\n- Менга Италия футболидаги барча нарса - мухлислар, мураббийлар, чемпионатнинг ўзи ва футбол маданияти манзур бўлди, - деди Жо Харт. - Ҳозир келажагим ҳақида бирор нима дейиш қийин. Айни пайтдаги вазифа жамоам муваффақиятига ҳисса қўшиш.\n"Торино" раҳбарлари ҳам Жо Хартни олиб қолмоқчи. Бироқ англиялик дарвозабоннинг маоши клуб бюджетига оғирлик қилади.


Қозоғистонга ташриф олдидан катта интервью\nЎзбекистон ва Қозоғистон - табиий иқтисодий ҳамкорлар. Бизнинг иқтисодларимиз бир бирини тўлдириб туради - Мирзиёев.\nТОШКЕНТ, 4 дек — Sputnik. Ўзбекистон президенти Шавкат Мирзиёев Қозоғистонга 5-6 декабрь кунлари бўлиб ўтиши режалаштирилган ташрифи олдидан "Казахстанская правда" газетасига катта интервью берди. Унда Шавкат Мирзиёев Ўзбекистн ва Қозоғистонни "табиий ҳамкорлар" деб атади ва икки республика орасида йил сайин савдо сотиқ ҳажми ўсиб бораётганини қайд этди. Шавкат Мирзиёев, хусусан йил бошидан буён Ўзбеикистон ва Қозоғистон орасида савдо-сотиқ ҳажми 40%га ўсганини ва йил охирига қада иқтисодий муносабатлар ҳажми 4 миллиард долларга етиши кутилаётганини маълум қилди. Ўзбекистон президенти айтишига кўра Ўзбекистон ва Қозоғистон орасидаги стратегик ҳамкорлик сўнгги йилларда катта амалий мазмун билан тўлган. "Биргаликда мутлақ янги ишонч ва амалий ҳамкорлик муҳити шаклланмоқда. Йиллар давомида тўпланиб қолган муаммолар ўз ечимини топмоқда", - деди Ўзбекистон президенти. Ўзбекистон ва Қозоғистон - табиий иқтисодий ҳамкорлар. Бизнинг иқтисодларимиз бир бирини тўлдириб туради. Республикаларимиз орасида ўзаро талабгир бўлган маҳсулотлар тури ва сонини кўпайтириш бўйича улкан имкониятлар бор, деди Шавкат Мирзиёев. Эслатиб ўтамиз, Шавкат Мирзиёев 5-6 декабрь кунлари Қозоғистонга ташриф буюриши режалаштирилган. Бу Ўзбекистон президентининг сайловдан кейинги иккинчи расмий ташрифи бўлади. Биринчи расмий ташриф 19 ноябрь куни Москвага амалга оширлган эди. Унда Ўзбекистон президенти Россия президенти Владимир Путин билан музокаралар ўтказиб ўзаро савдо сотиқ ҳажми йил охирига қадар 7 миллиард доллар бўлиши кутилаётганини ва Россия ва Ўзбекистон муносабатарида мисли кўрилмаган натижа эканини қайд этган эди. Шунингдек Ўзбекистон иқтисодиётига Россия томонидан киритлган инвестициялар миқдори 10 миллиард доллардан ошиб кетганини маълум қилган эди.\nқозоғистон, шавкат мирзиёев, интервью, иқтисод, россия\n18:13 04.12.2021 (янгиланди: 18:14 04.12.2021)\nТОШКЕНТ, 4 дек — Sputnik. Ўзбекистон президенти Шавкат Мирзиёев Қозоғистонга 5-6 декабрь кунлари бўлиб ўтиши режалаштирилган ташрифи олдидан "Казахстанская правда" газетасига катта интервью берди.\nУнда Шавкат Мирзиёев Ўзбекистн ва Қозоғистонни "табиий ҳамкорлар" деб атади ва икки республика орасида йил сайин савдо сотиқ ҳажми ўсиб бораётганини қайд этди.\nШавкат Мирзиёев, хусусан йил бошидан буён Ўзбеикистон ва Қозоғистон орасида савдо-сотиқ ҳажми 40%га ўсганини ва йил охирига қада иқтисодий муносабатлар ҳажми 4 миллиард долларга етиши кутилаётганини маълум қилди.\n"Бу икки давлат муносабатлари орасидаги рекорд натижадир, лекин ҳатто бу ҳам ҳам ҳали имкониятларимиз чегараси эмас", - деди Шавкат Мирзиёев.\nЎзбекистон президенти айтишига кўра Ўзбекистон ва Қозоғистон орасидаги стратегик ҳамкорлик сўнгги йилларда катта амалий мазмун билан тўлган.\n"Биргаликда мутлақ янги ишонч ва амалий ҳамкорлик муҳити шаклланмоқда. Йиллар давомида тўпланиб қолган муаммолар ўз ечимини топмоқда", - деди Ўзбекистон президенти.\nЎзбекистон ва Қозоғистон - табиий иқтисодий ҳамкорлар. Бизнинг иқтисодларимиз бир бирини тўлдириб туради. Республикаларимиз орасида ўзаро талабгир бўлган маҳсулотлар тури ва сонини кўпайтириш бўйича улкан имкониятлар бор, деди Шавкат Мирзиёев.\nЭслатиб ўтамиз, Шавкат Мирзиёев 5-6 декабрь кунлари Қозоғистонга ташриф буюриши режалаштирилган. Бу Ўзбекистон президентининг сайловдан кейинги иккинчи расмий ташрифи бўлади.\nБиринчи расмий ташриф 19 ноябрь куни Москвага амалга оширлган эди. Унда Ўзбекистон президенти Россия президенти Владимир Путин билан музокаралар ўтказиб ўзаро савдо сотиқ ҳажми йил охирига қадар 7 миллиард доллар бўлиши кутилаётганини ва Россия ва Ўзбекистон муносабатарида мисли кўрилмаган натижа эканини қайд этган эди. Шунингдек Ўзбекистон иқтисодиётига Россия томонидан киритлган инвестициялар миқдори 10 миллиард доллардан ошиб кетганини маълум қилган эди.


12.10.2019 19:39 0 2086\nҚишлоқ хўжалиги вазирлиги тузилмасида давлат-хусусий шериклик асосида Органик қишлоқ хўжалиги ва озиқ-овқат маҳсулотларини ишлаб чиқаришга ихтисослаштирилган агрокластер ташкил этилади. Бу ҳақда «Озиқ-овқат хавфсизлигини таъминлашнинг қўшимча чора-тадбирлари тўғрисида»ги президент қарори лойиҳасида сўз юритилган.\nҲужжатга кўра, Органик агрокластернинг асосий вазифалари этиб қуйидагилар белгиланмоқда:\nорганик сифатга эга бўлган озиқ-овқат маҳсулотларини ишлаб чиқишда илм-фан ютуқлари ва замонавий технологиялардан кенг фойдаланиш;\nорганик маҳсулотлар ишлаб чиқаришни ташкил этиш ва илғор техника ва технологиялардан самарали фойдаланиш йўлида кадрлар тайёрлаш, қайта тайёрлаш ва малакасини ошириш;\nқишлоқ хўжалигининг ресурс тежамкор хорижий техника ва технологияларни келтириш, дала тажрибалари ва лаборатория синовлари ўтказиш ҳамда унинг ижобий натижаларини кенг жорий этишга тавсия этиш.\nШунингдек, қарор билан 2020-2021 ўқув йилидан бошлаб Тошкент давлат аграр университетида «Органик қишлоқ хўжалиги ва органик маҳсулот етиштириш» бўйича бакалавриат таълим йўналишлари ва магистратура мутахассисликлари очилиши мумкин.


Ўзбекистонда иккиип футерни сотиб олиш. Паст нархлар бўйича трикотаж мато\nHome \_ Бизнинг маҳсулотлар \_ Дағал трикотаж матоси \_ Икки ипли футер\nЎзбекистонда ишлаб чиқарилган 2 ипли футер\n«Chust Textile» компанияси ўзи ишлаб чиқараётган 2 ипли футер матосини таклиф қилишдан мамнун. Фабрикамизнинг замонавий юқори технологик ускуналари юқори сифатли трикотаж матолар, жумладан, 2 ипли футер ишлаб чиқаришга имкон беради.\n2 ипли футер – катталар ва болалар учун трикотаж мато!\nСўнгги вақтларда футер газламаси ўзининг бир қатор ижобий хусусиятлари сабаб тўқимачилик маҳсулотларини ишлаб чиқаришда анча оммалашди. Бу трикотаж юмшоқ ва ёқимли, чидамли, ювганда ўнгимайди, узоқ вақт рангини сақлаб қола олади.\nГазлама илгакли тўқилиш натижасида ўз шаклини яхши ушлаб туради. Энг муҳими, футер табиий таркибга эга, демак, у гипоаллерген. 2 ипли футер иссиқ, юмшоқ ва пишиқ. У оддий футердан анча қалинроқ, тескари томони эса тукли. Кўпинча бу мато таркиби пахта ва синтетик материаллар (лайкра ёки полиэстер) комбинациясидан иборат бўлади ва бу унинг пишиқлиги ҳамда эластиклигини таъминлайди. 2 ипли футер ҳар қандай мавсумга тўғри келадиган спорт, уй, устки ва болалар кийимларини тикиш учун идеал вариант.\nҚаердан 2 ипли футерни арзонга улгуржи сотиб олиш мумкин?\n2 ипли футер трикотаж матосини ҳамда ушбу турдаги газламадан тикилган болалар ва катталар кийимларини «Chust Textile» компаниясидан ҳамёнбоп нархларда сотиб олиш мумкин. Бизнинг фирмада трикотаж маҳсулотларига буюртма бериш қулай ва фойдали. Бизнинг Москвадаги ёки Тошкентдаги офисларимизга мурожаат қилинг ва бунга ўзингиз гувоҳ бўлинг.